
ARGUMENT 


Madách Imre, în a sa „Ember Tragedidja ” 
(Tragedia omului) — poem dramatic de anvergură 
epopeică — îşi imagina viitorul omenirii (sub 
influența unei orientări filosofice utopiste) în cadrul 
unor  „falanstere” în care, printre altele, şi 
perpetuarea speciei era strict controlată şi codificată. 
Astfel, cele patru tipuri umane proiectate, alfa, beta, 
gamma şi delta, pe parcursul procesului de 
„Zămislire” erau bombardate sonor cu formule de 
tipul: „ce bine că sunt alfa, am eu cele mai multe 
îndatoriri — dar am şi cele mai multe drepturi; ce 
bine că sunt beta, chiar dacă am mai puţine drepturi 
ca alfa am, în schimb, şi mai puţine îndatoriri...”şi 
aşa mai departe. 

Mi se va spune că dramaturgul citat (şi 
inspiratorii amintiți) au fost vizionari, ingineria 
genetică fiind astăzi deja pe drumul („cel bun”) care 
va face posibil respectivul control, totul decurgând, 
finalmente, în condiţii de laborator, cu eliminarea 
hazardului, degrevarea cuplurilor (poate şi a mamei 
de gestație), lichidarea familiei, păstrarea unui 
echilibru optim în societate şi în diviziunea socială a 
muncii etc., etc., etc. 

Nu discut monstruozitatea (în sensul de 
împotriva legilor firii) de mai sus. Altundeva am 
vrut să ajung. Nici Madách, dar nici „globalizatorii” 
noştri de astăzi nu vorbesc, explicit şi cuprinzător, 
despre statele (naționale) care urmează a se agrega. 
Care este modelul, numitorul comun, lantul? Oare şi 

acestea (statele)vor suferi o ierarhizare de tipul alfa, 
beta, gamma, delta? Sau te pomeneşti că procesul 
este deja în plină desfăşurare? 

Cine, de unde şi cu ce drept îl proiectează, 
patronează şi instrumentează? 

Desigur, întrebările de mai sus sunt retorice. 

Cum ne putem apăra? Noi, cei (mulţi sau 
puţini) cărora le mai pasă?! 

Chiar dacă scepticii vor clătina din cap sau 
vor râde de mine, îndrăznesc să spun că în multe 
feluri şi cu destule şanse de reuşită. Dar există două 
condiţii sine qua non: să folosim acelaşi limbaj şi să 
(re)jînvăţăm să avem încredere unii în alţii. Şi, 
bineînţeles, să terminăm, odată şi pentru totdeauna, 
cu frica de a nu-i supăra pe alţii şi, mai ales, cu 
teama de-a nu ne pierde „nimbul” de europeni! 

Leontin Constantinescu spunea (scria) cândva 
că: „Uniunea Europeană sau va fi o uniune voită a 
statelor europene, suverane şi egale în drepturi şi 
îndatoriri, sau nu va fi deloc!” Apreciere ce exclude, 
prin definiţie, postura de „primus inter pares”. 

Din păcate, aceşti „mai egali” există şi (tot) 
din păcate, există şi destule temeiuri spre a mă 
convinge că, la o adică, mai degrabă vor părăsi 
uniunea (nu vreau să mă gândesc la ceva mai rău!) 
decât să renunţe la respectiva postură. 

De peste 20 de ani (de când există libertatea 
presei) mă ocup de aceşti „mai egali” şi de interesele 
lor mai puţin „comunitare”. Dar, cu precădere, mă 
ocup de cei ce parazitează anumite interese zonale 
ale acestora (oferindu-şi chiar serviciile de „vârf de 
lance”!) În acest sens, am scris nouă cărţi (găsibile 
redate pe internet, in extenso, la următoarea adresă : 

www.scribd.com/collections/32 18580/Zeno-Millea), 
publicate în perioada 1999-2010, în care cred că am 
spus tot ce era de spus despre fondul problemei. 

Ce vreau să arăt în această de-a zecea carte? 
Aş putea formula astfel: începuturile mele în ale 
publicisticii. După cum aş putea să invoc faptul că 
deja în urmă cu peste 20 de ani am avertizat asupra 
realității şi amenințării iredentismului maghiar şi că 
aceste avertismente, cu foarte rare excepții, şi-au 
dovedit, pe parcursul anilor, temeinicia. Şi, în fine, 
aş putea spune că încerc să explic sensul şi 
implicaţiile titlului la care, până la urmă, m-am 
oprit: „Ce, de ce şi unde”(am scris). 

Mai trebuie amintit că şi prezentul volum 
este unul de publicistică. Şi dacă în celelalte nouă 
am reprodus aproape exclusiv articole de-ale mele 
din săptămânalul Timpul — 7 zile în România şi în 
lume, aici redau materiale apărute în alte publicaţii 
(Mesagerul Transilvan, Unirea, Ardealul, Națiunea, 
Tara Noastră, Credinţa Străbună, Gând Românesc, 
Vremea, Totuşi iubirea, Românul, Zorile etc.) 


Autorul 

IN LOC DE PREFAŢĂ 


Ce, de ce şi unde scriu? 


De curând am fost întrebat de ce scriu într-un 
ziar al Puterii, de ce despre iredentismul maghiar şi 
nu despre comunism? Sensul întrebării fiind 
următorul: a scrie într-un ziar al Prefecturii sau 
Primăriei înseamnă a agrea şi a servi Puterea; 
aceasta fiind de sorginte (neo-cripto)comunistă, a-i 
folosi presa presupune o orientare similară; 
comunismul constituie sursa tuturor relelor şi a nu 
explicita, în orice context, acest adevăr, vădeşte 
colaboraționism;  iredentismul maghiar este o 
găselniță diversionistă menită să abată atenţia de la 
singurul pericol real al prezentului şi viitorului, cel 
al reinstaurării comunismului. 

Pentru cei ce au citit, cu bună-credinţă, tot ce 
am scris în ultimii doi ani, întrebările de mai sus sunt 
lipsite de sens. Pentru ceilalți fac următoarele 
precizări preliminare: 

— un articol trebuie judecat după conţinut şi nu după 
publicația în care apare; 

— a publica într-un ziar nu presupune a fi de acord, 
neapărat şi integral, cu linia acestuia, după cum nici 
o redacție nu-şi asumă răspunderea pentru 
afirmaţiile unui colaborator ocazional; 

— am ajuns să scriu în ziare ale Puterii sau bănuite a 
fi proguvernamentale, pentru că cele la care am 
apelat inițial (România Liberă, Dreptatea, Viitorul şi 
altele, tot „istorice ” şi „naţionale ”) au refuzat să-mi 

publice materialele; 

— comunismul a fost poate cea mai monstruoasă 
siluire a istoriei, a individului, a societăţii, a valorilor 
sale perene şi universale,dar nu singura, nici prima, 
nici ultima şi cu atât mai puțin cea mai de durată. 

—  iredentismul (politică  naționalist-şovină de 
anexare a unui teritoriu străin, în scopul recuperării 
unor minoritari) maghiar este o realitate obiectivă cu 
o vechime de peste 70 de ani şi rădăcini milenare (şi 
nu o diversiune) şi, spre deosebire de comunism, se 
află în plină ascensiune. (Că se urmăreşte reiterarea 
Diktatului de la Viena rezultă clar din materialele 
celei de a doua Conferinţe Naţionale a UDMR: 
„Numai un arbitraj internaţional poate da o soluţie 
problemei Ardealului. Soluţia e pregătită pentru 
momentul când va ajunge la putere opoziția 
democrată”); 

— supralicitarea pericolului comunist abate atenția 
de la ameninţarea iredentistă şi nu invers! 

Că iredentismul maghiar poate fi doar un 
pion manevrat, o piesă dintr-un suprascenariu, este 
foarte posibil, dar asta, pentru noi, nu schimbă datele 
problemei. 

În ceea ce priveşte comunismul, acesta este 
pe ducă pentru că, abstracție făcând de orice alte 
considerente, s-a dovedit falimentar din punct de 
vedere economic. Or, pe o economie falimentară 
(ajunsă la scadență) numai un sinucigaş ar putea 
încerca să mai clădească ceva. Și, în altă ordine de 
idei, fără „baionetele sovietice” comunismul n-ar fi 
apărut niciodată în România. 

Deci, să încerc să rezum. Am scris despre re- 
vizionismul maghiar (şi nu numai) considerându-l 

principalul pericol care ne amenință tara. 
Neocomunismul îl apreciez ca fiind o ameninţare 
minoră şi nu m-am ocupat de el pentru că, slavă 
Domnului, a fost şi este cine s-o facă. Iar de publicat 
am publicat acolo unde am găsit înțelegere pentru 
prioritatea de mai sus şi nu acolo unde, nu numai că 
mi s-au închis toate uşile, dar mi s-a explicat că 
iredentismul maghiar nu există, eu fiind, în cel mai 
bun caz, un manipulat. Ba, mai mult, mi s-a mai 
spus, pe ici pe colo, în mod confidenţial, că dacă 
preţul „intrării în Europa” este federalizarea sau 
chiar dezmembrarea țării, acesta va trebui plătit. 

Ei nu, domnilor, nici chiar aşa! Am răbdat 
secole sau milenii toate vicisitudinile istoriei, 
depăşindu-le, pentru a putea realiza unitatea 
națională şi teritorială a ţării şi să capotăm acum, 
renunțând la ea de teama unui comunism muribund? 
Hai să fim serioşi! Dacă aşa se pune problema, dacă 
acesta e păcatul meu şi al celor ce gândesc ca mine, 
că nu suntem dispuşi să plătim ticălosul preţ amintit, 
atunci îmi voi purta şi ne vom purta în continuare, cu 
cinste, eticheta de „,neocomunist”. 


Mesagerul Transilvan 
nr.48 (432), 6 VIII 1992 Zeno Millea 

Crezul nostru 


Strămoşii noştri n-au venit de nicăieri, n-au 
furat vatra nimănui şi n-au uzurpat drepturile nici 
unui neam, ci s-au născut aici, în acest spațiu 
Carpato-danubiano-pontic şi filiațiunea lor poate fi 
urmărită până la etnogeneză şi dincolo de ea, practic 
până în preistorie. Dovezi istorice (inclusiv, sau mai 
ales, ale vecinilor noştri), lingvistice, arheologice, 
toponimice etc., o atestă fără drept de tăgadă. 

Zona cuprinsă în arcul Carpaţilor, cunoscută 
sub denumirea de Ardeal, a fost atât leagănul 
străbunilor, nucleul de formare al poporului român 
de sorginte daco-romană, cât şi refugiul de rezistență 
în perioada năvălirilor barbare, punctul de pornire al 
descălecatelor şi, în mare măsură, izvorul renaşterii 
naționale. 

Dacă vicisitudinile istoriei, tributare aşezării 
sale geografice în drumul nenumăratelor valuri 
migratorii, au aservit temporar Ardealul unor 
stăpâniri străine, aceasta nu înseamnă implicit şi 
statuarea unui drept de apartenenţă. Cotropirea unui 
teritoriu străin în care cotropiţii îşi păstrează 
identitatea națională şi covârşitoarea majoritate de-a 
lungul întregii perioade de dependenţă, nu conferă 
cotropitorilor nici un drept de revendicare după ce 
această deținere încetează. Ungaria, de exemplu, a 
fost timp de peste 160 de ani paşalâc turcesc şi un 
răstimp aproape dublu parte integrantă a imperiului 
Habsburgic, dar nici turcilor şi nici austriecilor nu 
le-a trecut prin minte măcar vreo revendicare 
teritorială ulterioară. 

Se pare însă că unele cercuri maghiare 

extremiste, provenind nu din poporul de rând, ci din 
casta nobiliară, gândesc altfel. 

Exponenţii acestor idei, pe care istoria i-a 
marginalizat, obligându-i finalmente să plece nu 
numai de la noi, dar şi din ţara lor de baştină, dintr-o 
incapacitate funciară de a înţelege şi a accepta legile 
şi realitățile istorice şi geopolitice, desfăşoară — de 
peste 70 de ani — o campanie revizionistă 
neîntreruptă. Această campanie a cunoscut, în 
momente istorice prielnice, exacerbări care au 
generat finalizări dramatice (momentul Kun Bela — 
1919, diktatul de la Viena, colaboraționismul anilor 
1944-1947), ultima dintre ele fiind reprezentată de 
către evenimentele reprobabile şi tragice petrecute în 
secuime în ultimele luni, evenimente ce au culminat 
cu escaladarea paroxistică de la Târgu Mureş. 

„Vatra Românească” a demonstrat că este 
singura forță ce deţine atât competenţa şi buna- 
credință cât şi fermitatea necesare pentru a aprecia 
esența şi rădăcinile conflictului şi a-l canaliza spre 
dialog, evident, un dialog realist care porneşte de la 
inviolabilitatea graniţelor şi a unităţii naționale şi de 
la acel postulat al democrației care precizează că 
libertatea unui individ nu are voie să lezeze 
libertatea altuia (inclusiv atunci când este vorba de 
minoritari versus majoritari). (...) 

Plecăm de la premisa că nu există nici o 
incompatibilitate funciară care să împiedice 
conviețuirea paşnică, constructivă şi, de ce nu, 
prietenească dintre majoritarii români şi minoritarii 
maghiari şi că aceştia, chiar şi atunci când, în parte, 
s-au lăsat antrenați în acțiuni provocator — 
separatiste şi revizioniste au fost, de fapt, victimele 

unor manipulări externe. 

Ne propunem, prin toate mijloacele civilizate 
ce ne stau la îndemână, să apărăm minoritatea 
maghiară de acţiunea nefastă a acestor influențe. 

Milităm pentru garantarea egalităţii în 
drepturi a tuturor cetățenilor aparținând unei 
minorități naționale, conform reglementărilor 
internaționale în vigoare. 

Ne pronunțăm pentru rezolvarea oricăror 
revendicări excluziv pe calea dialogului, evident, 
vizând probleme reale, şi nu false, drepturi şi nu 
privilegii. 

Îndemnăm la luciditate, toleranță, şi bun- 
simț, condiții indispensabile pentru o bună şi 
durabilă conviețuire, conviețuire pe care o 
considerăm sigur realizabilă. Stau mărturie în acest 
sens nenumăratele exemple de colaborare, prietenie 
şi căsătorii mixte. În contextul dat, această 
coexistență este singura şansă realistă. 


Zorile, nr.14/5 mai 1990 Zeno Millea 


(publicație liberă a cetățe- 
nilor oraşului Aiud) 

Drepturi sau privilegii? 


Pentru că am fost întrebat ce înțeleg eu prin 
privilegii, să încercăm să lămurim chestiunea. 

Drepturile minorităţilor naţionale (mai precis, 
ale  minoritarilor respectivi, neexistând nici o 
legiferare privitor la drepturi colective) sunt cele 
prevăzute de reglementările internaționale în vigoare 
(la care țara noastră a aderat şi pe care le stipulează 
practic toate partidele noastre politice în platformele 
lor), reglementări care se referă la statele naționale 
unitare (românii din România reprezintă 90% din 
populația ţării) şi nu la state multinaționale, ca 
Elveţia de pildă. Tot ce depăşeşte aceste 
reglementări constituie privilegii şi nu drepturi, 
probleme false şi nu reale. 

Care sunt privilegiile şi falsele probleme cu 
care ne confruntă minoritatea maghiară? (Pentru că, 
fapt notoriu, nici o altă minoritate naţională din 
România nu ne pune şi nu ne-a pus niciodată astfel 
de probleme). Să dau câteva exemple. Spicuiesc din 
Erdélyi Hirado, organ al UDMR, 6 aprilie 1990: Mit 
akar a RMDSZ? (Ce vrea UDMR?). Vrea: 

— Sistem local de autoguvernare a minorităților 
6, Helyi kisebbségi önkormányzati rendszert”) 

— Dezvoltarea unei rețele sanitare proprii („4 
kisebbségi egészségvédelem fejlesztését”) 

— Rețea independentă de învățământ în limba 
maternă, de la creşă până la universitate (,, Önállo 
egységként mÜködö anyanyelvü oktatási hálozatot, a 
bölcsödétöl az egyetemig ”)etc. 

Fără comentarii. 

De asemenea privilegiu este să pretinzi acces 

la televiziunea maghiară în condiţiile actuale. 

Cel puţin privilegiu constituie şi pretenția, 
finalizată de altfel, de a comemora pe teritoriul 
României revoluția de la 15 martie 1848, care a 
însemnat pentru noi românii din Ardeal distrugerea a 
sute de sate şi zeci de mii de morţi, pentru că n-am 
fost dispuşi să acceptăm schimbarea jugului austriac 
cu unul maghiar. 

Şi lista ar putea să continue. 

În ceea ce priveşte falsele probleme, atunci 
când în Ungaria liderul comunității române din 
Gyula se numeşte Márk György iar la 20.000 de 
români există 500.000 de greco-catolici (confesiune 
— pe actualul teritoriu al Ungariei — proprie numai 
românilor, inclusiv celor complet deznaționalizați), 
falsă problemă ni se pare însăşi mult acuzata 
oprimare şi deznaționalizare a minorității naționale 
maghiare în perioada ceauşistă, perioadă în care 
existau în Ardeal suficiente grădinițe, şcoli şi licee 
care să permită efectuarea învățământului elementar 
şi mediu în limba maghiară, admiteri şi secții în 
limba maghiară la facultăţi, teatre maghiare (Cluj, 
Tg.Mureş, Satu Mare, Oradea, Sf. Gheorghe etc.), 
operă maghiară (Cluj), ziare şi reviste mai multe, pe 
cap de locuitor, decât aveam noi, românii, editură 
proprie, compartimente separate în librării etc. 

Şi încă ceva: să jucăm cinstit, mai ales la 
nivel înalt şi mai cu seamă când ne adresăm întregii 
țări. Despre ce este vorba? 

După reprobabilele evenimente petrecute în 
câteva din judeţele Ardealului, evenimente care au 
culminat cu exacerbările paroxistice de la Târgu 
Mureş, au apărut la TVRL reprezentanţii judeţelor în 

cauză (Covasna şi Harghita), veniţi de la o 
consfătuire cu guvernul, pentru a da citire unui 
comunicat elaborat cu această ocazie. Aceşti 
reprezentanți, după ce ne-au asigurat că în județele 
respective n-au existat probleme, citind comunicatul 
au „uitat? să amintească exact paragraful care 
confirma existența şi natura problemelor. Şi dacă 
crainicul televiziunii (C. Roşiianu) n-ar fi reluat 
comunicatul, inclusiv textul omis, rămâneam străini 
de esenţa problemei. (Acest paragraf suna cam aşa: 
„Să se asigure românilor din judeţele Covasna şi 
Harghita condiţii de viaţă şi de muncă de aşa natură 
încât să nu fie obligați să se refugieze în alte zone 
ale țării”). 

Tot după evenimentele tragice de la Târgu 
Mureş, la prima emisiune de luni în limba maghiară, 
dl. Domokos Geza, reprezentantul aripii moderate a 
UDMR, şi-a expus punctul de vedere. Citez: „Dar 
să vedem ce scrie presa centrală despre 
evenimentele din Târgu Mureş?” Şi Domnia sa a 
deschis paginile ziarului „Expres” şi a expus o 
relatare care făcea răspunzători de cele întâmplate 
exclusiv pe români. Contrariat, am căutat numărul 
respectiv (8/23-29 martie 1990) ca să constat că era 
vorba de expunerea, în antiteză, a două versiuni, cea 
a lui Eltetö Wellman Jozsef, colaborator al 
publicaţiei maghiare Erdélyi Figyelo, şi cea a lui 
Lazăr Lădariu, redactor şef la „Cuvântul Liber”, iar 
dl. Domokos Geza a expus numai varianta maghiară, 
prezentând-o ca şi concluzie a reporterului de la 
„Expres” (Liana Cojocaru). 

Domnilor, să încercăm, ca singură şansă 
pentru un dialog sincer şi productiv, să spunem, dacă 

e posibil, numai adevărul — şi întregul adevăr!!! 
Adevărurile parțiale pot fi, uneori, mai nocive decât 
minciuna însăşi. 


Unirea, 18 mai 1990 Zeno Millea 
(Alba Iulia) 

Scrisoare adresată d-lui Teodor Ilian, 
autorul articolului „Domnilor vătrari cu dragoste 
şi...”, apărut în „Arlas” 3-9 VIII 1990 


Stimate d-le Teodor Ilian, afirmaţi că, după 
revoluția din Decembrie, problema minorității 
maghiare a încetat să mai existe până am apărut noi 
„vătrarii”, care cu isteriile noastre naţionaliste am 
înveninat din nou atmosfera. 

Mă văd obligat să vă reamintesc câteva date 
şi fapte, câteva elemente care să lumineze filiațiunea 
evenimentelor şi raportul cauză-efect. 

Minoritatea maghiară a suferit cot la cot cu 
noi în perioada ceauşistă, fără nici o discriminare, iar 
sub regimul comunist preceauşist a fost, dimpotrivă, 
o categorie privilegiată (vom vedea mai târziu de 
ce). Deci ab ovo este vorba de o falsă problemă. 

UDMR (tot o organizație culturală care se 
ocupă de politică; şi cu ce competenţă!) a apărut în 
23 decembrie 1989 (câtă precocitate!) iar în 25 
decembrie "89 şi-a făcut deja cunoscută platforma 
(câtă sprinteneală!, sau poate „gospodarul bun...”). 
Sper că o cunoaşteţi, din moment ce vă erijaţi în 
judecător. Îmi permit, totuşi, să spicuiesc câteva 
pasagii semnificative. UDMR vrea: 

— „Sistem local de autoguvernare a minorităţilor”; 
— „Dezvoltarea unei rețele sanitare proprii”; 

„Rețea independentă de învățământ în limba 
maternă”! (Textul original, în limba maghiară 
precum şi sursa preluării pot fi găsite în precedentul 
articol: „Drepturi sau privilegii” — nota mea). 

Deci un „apartheid” sui generis. 

De cerut poate cere oricine, orice. Necazul e 

că UDMR nu s-a rezumat la a cere, ci a pornit 
imediat, parte cu de la sine putere, parte sub 
oblăduirea unui ministru adjunct (care a şi fost 
destituit ca urmare, dar oricum prea târziu), să şi 
înfăptuiască aberantul program. În mijloc de an 
şcolar au fost aruncaţi în stradă sute de elevi români 
şi numeroase cadre didactice. Au fost destituiți o 
mulțime de conducători de unități (singura lor vină 
fiind calitatea de român), au fost amenințați şi 
alungați preoţi, au fost incendiate biserici româneşti, 
s-au comis crime bestiale (numele victimelor şi 
„tehnica” atrocităților sunt arhicunoscute) etc., etc. 
Spaţiul nu-mi permite o enumerare mai amplă. Vă 
mai reamintesc un singur lucru d-le T.I. La începutul 
lui ianuarie 1990 guvernul maghiar se desolidariza 
public de elementele maghiare (cetăţeni maghiari) 
iresponsabile care au trecut granița în Ardeal pentru 
a incita la acte destabilizatoare şi conflicte 
interetnice. 

Şi, vă rog să rețineți d-le T.I., după ce toate 
cele de mai sus s-au produs deja, guvernul 
provizoriu neluând practic nici o măsură de 
contracarare, abia la o lună după apariția UDMR, s-a 
constituit „Vatra Românească”, ca o reacție firească, 
ca un imperativ de autoapărare a ființei româneşti în 
câteva județe ale ţării, ca un imperativ de apărare a 
demnității neamului românesc în general. lar 
PUNRIT, partidul politic care şi-a însuşit principiile 
şi obiectivele Vetrei, a apărut abia în 15 martie '90. 
Acesta este adevărul istoric d-le T.I. şi încercarea de 
a-l ignora nu vă face cinste. 

Ne întrebaţi, printre altele, cine suntem noi 
„Vătrarii”? 

Cine suntem? Suntem nepoții, strănepoții şi 
străstrănepoții umilitului şi batjocoritului popor 
român al Ardealului de pe vremea lui Unio Trium 
Nationum, a perioadei Habsburgice, a celei dualiste; 
fiii celor care, după dreapta judecată a istoriei din 
1918, în perioada interbelică au ştiut să uite prigoana 
şi ocara şi să nu răspundă cu aceeaşi monedă, ci 
dimpotrivă; suntem cei care am deschis ochii asupra 
lumii în anii 1940-1944 (oare unde erați d-voastră pe 
vremea aceea?), perioadă în care românii din 
Ardealul cedat n-au avut nici şcoli, nici ziare, nici 
cel mai elementar drept de a se manifesta ca 
minoritate naţională, în schimb au „beneficiat” de 
toată gama mijloacelor de deznaționalizare, de 
întemnițări, deportări, atrocități, masacre; suntem cei 
care în primii ani de după cel de al doilea război 
mondial, confruntaţi cu „lupta de clasă” a gărzilor 
muncitoreşti (integral maghiare!) de la uzinele János 
Herbak ne-am apărat viaţa în căminul studențesc 
„Avram lancu” asediat în toată legea; suntem cei 
care în aceeaşi perioadă demonstram pe străzile 
Clujului cerând drepturi egale cu ungurii; suntem cei 
care pe vremea Regiunii Autonome Maghiare (preţul 
sau răsplata  colaboraționismului maghiar din 
perioada NKVD-istă) nu reuşeam să ne folosim 
limba (cea a statului român) nici măcar în instituţiile 
de stat din sus menționata enclavă; suntem cei care 
am suferit sub dictatura ceauşistă deopotrivă cu 
minoritatea maghiară, căreia i s-a luat numai ce i s-a 
acordat, în mod abuziv, ca răsplată pentru 
„dezinteresatul” aport adus la cauza instaurării 
comunismului sovietic în România; şi suntem cei 
care, în ciuda celor de mai sus, am crezut că, în fine, 

după revoluţia din Decembrie 1989, prin răpunerea 
duşmanului comun, vor apărea zorii unor vremuri 
noi, în care să nu mai fie loc pentru iredentism. 

Aşa am crezut. Deşi simpla rememorare a 
istoriei ultimilor 70 de ani ar fi trebuit să ne pună în 
gardă că „prietenii” noştri nu au scăpat nici o ocazie 
prielnică pentru  recrudescența  intențiilor lor 
revizioniste. Şi ce putea fi mai prielnic pentru aşa 
ceva decât o perioadă imediat post-revoluționară 
caracterizată prin instabilitate, vid de putere, organe 
de apărare compromise etc.? 

Nu vă mai răspund la celelalte întrebări. N-ar 
mai avea rost. 

Stimate d-le Teodor Ilian (presupunând că 
într-adevăr aşa vă numiţi), dacă sunteți de bună- 
credință, vă compătimesc. Dacă nu, să vă judece 
Dumnezeu, istoria şi propria d-voastră conştiinţă. 
Dacă însă aţi folosit un pseudonim şi de fapt 
aparțineți minorităţii maghiare, vă înţeleg, dar în 
acest caz vă propun, ca singur element rezonabil, un 
dialog care să vizeze exclusiv argumentele ce 
justifică sau nu apartenența Ardealului la România. 
Să nu ne ascundem după degete. Ungurii sunt 
convinşi că acest teritoriu le aparţine de drept şi că 
le-a fost furat în urmă cu 70 de ani. Tot restul este o 
pură mistificare. Deci singura problemă care se pune 
este dacă stăpânirea abuzivă a unui teritoriu (chiar 
dacă efectiv e vorba de 51 de ani, restul fiind 
stăpânire austriacă sau voievodat ori principat de 
sine stătător, aflat în relații de vasalitate când cu 
regatul maghiar, când cu imperiul otoman) atârnă 
mai greu în balanță decât toate celelalte argumente 
care sunt în favoarea noastră, a românilor? lată tema 

pe care putem dialoga. Vă stau la dispoziție ca 
persoană, după cum Vatra Românească, la rândul ei, 
vă stă la dispoziţie ca organizaţie. 

Şi, deşi am afirmat că n-are rost să vă 
răspund şi la alte întrebări, totuşi ultima mă incită, 
mai ales că v-am bănuit că ați putea fi exponent al 
UDMR-ului. 

Chiar dacă apărarea ființei naţionale a 
majorității, minoritare în două județe ale 
Transilvaniei, poate să nu vi se pară un act de 
cultură, ea este totuşi o condiţie primordială de 
apărare a culturii româneşti. Dar, de fapt, nu asta am 
vrut să vă spun. Dacă tot insinuați că UVR nu se 
ocupă de cultură, daţi-mi voie, ca simplu „vătrar”, să 
fac primul act care să justifice atributul de 
organizaţie (şi) culturală al Vetrei Româneşti. Este 
vorba de gramatica limbii române. Pe care d-voastră 
se pare că nu o prea cunoaşteţi. 

Deci, stimate d-le Teodor Ilian (sau eventual 
Tivadar Ilyés) permiteți-mi să vă reproduc o frază cu 
punctarea unor greşeli elementare de gramatică: 
„omul Simplu şi curat la suflet şi omul învăţat şi 
cu acelaşi suflet, n-a (sic!) încercat niciodată să 
tulbure liniştea acestor pământuri, ci, dimpotrivă, 
au (sic!) făcut din acesta (sic!) un panteon al 
comunității şi-al frăţiei, nelăsându-ne (sic!) atraşi 
de jocuri abile, politicieneşti ”. 

Domnule T.I., cu dragoste şi...mai puneţi 
mâna pe o gramatică a limbii române, că e greu cu 
„acordurili”! 


Gând Românesc Zeno Millea 
Nr. 1/septembrie 1990 

Remember 


Suntem asiguraţi, pe toate căile, că 
minoritatea maghiară îşi cere doar drepturile, mai 
mult sau mai puţin separatiste, fără ca aceasta să 
vizeze sub ceva formă actualele granițe ale 
României. 

Suntem asiguraţi şi din afară că statul 
maghiar se interesează doar de comunitatea 
maghiară din ţara noastră, îşi exprimă îngrijorarea în 
legătură cu ritmul insuficient de alert în care se 
derulează repunerea ei în drepturile ce i se cuvin 
etc., fără a emite pretenţii teritoriale sau a pune în 
discuție actualele frontiere. 

Dacă este într-adevăr aşa, ne punem 
întrebarea firească: ce-i veni d-lui Mitterand, aşa, 
nitam-nisam, ca preşedinte al Franţei, țară care a 
găzduit şi patronat toate cele trei tratate care au 
definitivat graniţele actuale în discuţie (Versailles, 
Trianon, Paris), să declare tocmai în cursul unei 
recente vizite făcute în Ungaria că aceasta a fost 
privată de două treimi din teritoriile ei naţionale? 
Dacă această declaraţie nu era de complezență, de 
politeţe, de „întâmpinare”, dacă nu era indusă de ce 
nu a mai făcut-o până atunci, în altă parte şi în alt 
context? 

Declaraţia  precipitată a ambasadorului 
Franţei prezentată la televiziune, potrivit căreia 
statul francez, respectând tratatele amintite precum 
şi Declaraţia de la Helsinki, se desolidarizează de 
aserțiunea d-lui Mitterand referitoare la presupusa 
mutilare a teritoriului ungar şi la toate implicațiile 
acestei afirmații, demonstra elocvent că inițiativa cu 

pricina a fost pur personală şi nu putea fi considerată 
decât ca o gafă politică prezidențială. Şi este greu de 
presupus că această gafă s-a produs întâmplător, 
exact atunci şi acolo! 

Conceptul de ţară mutilată (Csonka — 
magyarorszâg) a fost vehiculat şi răsvehiculat pe 
vremuri şi n-ar mai fi cazul să se revină asupra lui. 

Actualele granițe sunt expresia dreptului la 
autodeterminare al popoarelor, covârşitor majoritare, 
din teritoriile înglobate cândva în Imperiul 
Habsburgic, de care au beneficiat Italia, Iugoslavia, 
România şi Cehoslovacia. Aceste frontiere sunt 
rezultatul unei drepte judecăţi a istoriei iar cei care 
declară oficial că le respectă ar trebui să n-o facă 
doar formal şi să înțeleagă, o dată şi pentru 
totdeauna, că stăpânirea temporară şi abuzivă a unui 
teritoriu străin nu conferă drepturi definitive asupra 
acestuia, şi nu poate constitui temeiul nici unei 
pretenţii teritoriale ulterioare. 

Înțelegerea şi acceptarea acestui adevăr, 
integral, atât de către minoritatea maghiară din 
România cât şi de către statul maghiar, reprezintă 
cheia rezolvării problemei relaţiilor, atât între cele 
două etnii cât şi între cele două state. 

Toate tensiunile care au existat şi care mai 
există au la bază exact cele de mai sus, oricât am 
încerca să ne ascundem după degete. 

Aducem în sprijinul celor afirmate un ultim 
argument: aceste tensiuni nu există în legătură cu 
nici o altă minoritate națională din România, nici 
una dintre ele neemiţând vreo pretenţie teritorială. 


Gând Românesc „nr.2/oct.'90 Zeno Millea 

Din presa UDMR-istă şi pro-udemeristă 


„„„Să trecem la nr. 18 din 27 VIII al ziarului 
Szabadság, organ al UDMR din Odorheiul Secuiesc. 
Pe prima pagină remarcăm prezența integrală a 
textului imnului de stat maghiar, din care reținem 
apartenența munților Carpaţi la patria maghiară 
străbună: Gseinket felhozăd / Kárpát szent bercere / 
általad nyert szép hazát / Bendeguznak vére. 

Tot în aceeaşi publicație, d-l Kálmán Csaba 
pledează pentru granițele istorice ale „Țării 
Secuilor”. 

Pe când despre cele ale „Ungariei Istorice”? 

În continuare reproduc câteva idei din Raport 
asupra situației privind minoritatea maghiară din 
Ardeal (23 mai 1990 — Comitetul Internațional 
Ardelean, 1010 Viena, 4 Landhausgasse). Se spune 
în acest raport, printre altele, cam în felul următor: 
Ceasurile din România merg altfel decât cele din 
Europa Centrală (Citeşte Ungaria — n.m.), şi nu e de 
mirare din moment ce România există ca stat doar 
de 125 de ani, până atunci fiind în permanenţă sub 
ocupaţie străină. (Chiar aşa? — n.m.) Ca atare, este 
normal ca valori ca libertate, democraţie, pluralism, 
care pentru noi sunt fireşti şi de la sine înţelese, 
pentru români Să nu constituie o necesitate, un 
imperativ, din moment ce nu le-au cunoscut 
niciodată. În acest sens, rezultatul alegerilor din 
România pentru noi n-a constituit o surpriză. 

Deci, asta este părerea mai sus citatului for 
maghiar (din diaspora) despre trecutul şi prezentul 
nostru în ale democraţiei. Aş vrea să-i întreb pe 
aceşti „campioni ai democraţiei” de unde Dumnezeu 

li se trage, nu aroganța şi insolența cu care s-au 
născut, ci pretenția ridicolă de a da lecții erijându-se 
într-o postură care le e cu desăvârşire străină? 

Când s-au inițiat şi au avut parte de 
democraţie şi pluralism ungurii? În perioada tribală 
când jefuiau Europa, în evul mediu, sub turci (163 
de ani), sub austrieci (peste 200 de ani), sub Kun 
Bela, sau poate sub Horthy Miklos, amiralul de 
Balaton? 

Noi să învăţăm de la voi? Sau mai degrabă 
invers. Şi, aici, ca să previn orice protest, mă voi 
folosi de voi. De emisiunea voastră de televiziune. 
Unde se mai fac şi greşeli, chiar mai multe decât vă 
imaginați. Ce declara, în emisiunea de luni 8 
octombrie 1990, octogenarul vostru literat Faludy 
György? Citez: „Era mai multă libertate în Ardeal 
(pentru unguri! — n.m.) în anii '30, încât mulți 
scriitori maghiari din Ungaria, pentru a scăpa de 
cenzura horthystă, veneau să-şi publice operele în 
România, de pildă în revista Korunk din Braşov.” 

De asta ce mai spuneţi, dragii mei dragi, voi 
care vreți să ne învățați democraţia şi să ne arătaţi 
drumul spre Europa? 

Şi pentru a vă pune la locul vostru, am să mă 
folosesc tot de domniile voastre, de presa scrisă de 
această dată, în speță de buclucaşul Tromf (nr. 34, 
pagina 3), în care d-l Elek György, sub titlul 
„Fizessenek  kărteritest” (Să se plătească 
despăgubiri) scrie aşa: „O paşnică organizaţie 
culturală a pretins, zgomotos, ca statul maghiar să — 
şi ceară scuze şi să plătească despăgubiri pentru pa- 
gubele pricinuite după diktatul de la Viena... 

Dar cât trebuie să plătească mongolii, oare 

cine a provocat mai multe pagube Europei Centrale 
decât tătarii?! 

În fine, fără să vreţi, aţi recunoscut că ceea ce 
ați făcut în Ardealul cedat între anii 1940-1944 nu 
are alt termen de comparaţie! De! Cine prepară 
otravă mai riscă să se şi otrăvească. 

P.S. Pentru a-i scuti pe sceptici de căutarea 
respectivului exemplar, redau textul în original: 

„Egy csendes kulturális szervezet hangosan 
követelte hogy a magyar állam kérjen bocsánatot és 
fizessen kărteritest a bécsi diktátum után okozott 
károkért... 

No de mennyit kell fizessenek a mongolok, 
hát ki okozott több kárt Közép-Europának, mint a 
tatárok?!” 


Gând Românesc Zeno Millea 
nr. 2 / oct. 1990 

Românii ardeleni — minoritari ai „Ungariei 
Istorice”? 


Într-un post-scriptum m-am referit la o idee, 
vânturată de curând la Budapesta, cum că, de fapt, 
nu ungurii din Ardeal sunt o minoritate în România, 
ci românii din Ardeal ar fi o populaţie minoritară a 
unei entităţi geografice denumite „Ungaria Istorică”. 

Ideea, oricât ar fi de năstruşnică şi 
anacronică, merită totuşi puțină atenţie. Evident, nu 
intenționăm să ne ocupăm de nostalgia utopică ce se 
degajă din aserţiunea de mai sus, vrem doar să 
încercăm să stabilim, în lumina unor surse maghiare 
de prestigiu, care este proporția etnică în amintita 
entitate geografică, cât de minoritari erau românii, 
ŞI, presupunând prin absurd că „Ungaria Istorică” ar 
renaşte, cât de minoritari ar fi românii pe teritoriul 
acesteia. 

Datele pe care le reproducem sunt culese din 
„Revai Nagy Lexikona”, volumul XIII (Lovas- 
Mons), Budapesta, Editura fraților Revai, 1915, 
pagina 200. 

lată cifrele pe care le stabileşte primul 
recensământ efectuat pe teritoriul aşa-zisei „Ungarii 
Istorice” (de fapt, parte integrantă a imperiului 
Habsburgic, la acel an) — recensământ întocmit după 
evidenţele parohiale: 


Unguri... COR PREIEI 4.807.608 
(ETINANI tra i se at dă 1.260.451 
Slovaci. ci sai oda aa 1.683.698 
Români... eee 2.202.542 
Ruteni ao piane etate Dai 442.903 


Croaţi, Sloveni, Sârbi...... 639.986 

Deci, în 1840, pe teritoriul râvnit şi 
revendicat, ungurii erau reprezentaţi într-un procent 
de 42. Cred că orice comentariu e de prisos. 

Restul de 57,3%, cu excepția germanilor, 
erau omogen grupaţi: românii în Ardeal, rutenii la 
nord de Maramureş, slovacii în actuala Slovacie, 
slovenii în Slovenia, croații în Croația iar sârbii în 
Voievodina (ultimele trei făcând parte actualmente 
din lugoslavia). 

Pentru cei  nefamiliarizați cu limitele 
„entității geografice” în discuţie, precizăm că 
teritoriul respectiv cuprindea actuala Ungarie, o fâşie 
din partea estică a actualei Austrii, Slovenia, parțial 
Dalmația şi Croaţia, Voievodina (provincie din 
Serbia), Ardealul, Rutenia (Ucraina subcarpatică) şi 
întreg teritoriul actual al Slovaciei. 

Dacă în acest spațiu românii erau, în 1840, în 
număr de 2.202.542 (20%), este lesne de imaginat 
care era densitatea lor în Ardeal. 

Începând cu 1867, prin pactul dualist, 
Ungaria devine regat în cadrul imperiului Habsburg. 
Această dată marchează începutul unei intense 
campanii de deznaționalizare a minorităților 
(majoritare de fapt, în ansamblu, față de unguri), 
până la dezmembrarea din 1918 a imperiului. 
Evoluția statisticilor este grăitoare în acest sens. 

Deşi se ştie că indicele de natalitate al 
ungurilor este (şi a fost) dintre cele mai scăzute din 
Europa, iar sporul natural se cifrează la 2,2 la mie 
(faţă de 8,7 la mie la români, 8,6 la iugoslavi, 6,9 la 
cehoslovaci), totuşi în 1910 populația maghiară se 

dublează practic (9.944.627), față de 1840, pe când 
slovacii ajung de la 1.683.698 abia la 1.946.357, 
sârbii croații şi sloveni de la 639.986 la 656.324, iar 
românii, de la 2.202.542 la 2 948 186 (16%). 

Efectiva deznaționalizare sau/şi falsificarea 
statisticilor de mai sus sunt confirmate de o altă 
statistică, prezentată pe aceeaşi pagină 200 a 
lexiconului Révai, în care greco-catolicii şi 
ortodocşii din teritoriul în discuție, în acelaşi an 
(1910), sunt prezentaţi ca reprezentând un procent 
de 23,8. Or, este ştiut că slovenii şi croații au fost şi 
sunt romano-catolici, sârbii ortodocşi iar rutenii 
greco-catolici. Scăzându-i pe ortodocşii şi greco- 
catolicii neromâni respectivi, procentul de 20 al 
românilor (stabilit în 1840) se menţine în mod 
evident. 

Deci, dacă în 1910 populația „Ungariei 
Istorice” se cifra la 18.264.533 (după cum atestă 
acelaşi lexicon), înseamnă că românii (20%) erau în 
jur de 3.650.000 pe acest teritoriu. 

Fireşte, dacă raportăm totul la indicele de 
spor natural (8,7 la mie la români, faţă de 2,2 la mie 
la unguri), trebuie să conchidem că statistica cultelor 
religioase nu era corectă, ci doar mai puțin 
mincinoasă decât cea etnografică şi că de fapt 
numărul românilor era sensibil mai mare. 

După 1918 ştim ce s-a întâmplat. În baza 
dreptului la autodeterminare al popoarelor, 
covârşitor majoritare în teritoriile respective, 
slovacii s-au integrat în Cehoslovacia, românii 
ardeleni în România, slovenii, croații şi sârbii în 
Iugoslavia. 

Şi acum să revenim în prezentul apropiat şi să 

încercăm să  reconstituim, pe hartă, granițele 
„Ungariei Istorice” pentru a tenta stabilirea actualei 
componente etnice în această arie geografică 

Datele la care mă refer provin din 
Enciclopedia Statelor Lumii, Ed. Ştiinţifică şi 
Enciclopedică, Bucureşti, 1981, culese la rândul lor 
din statisticile oficiale ale statelor la care ne vom 
referi. 

În 1980, Ungaria avea 10.710.000 locuitori. 

La recensământul din 1970 (10.322.099), 
după limba vorbită (criteriu relativ), se stabileşte 
următoarea proporţie: maghiari 96,6%, germani 
1,6%, slovaci 1,1%, români 0,2% etc. Deci unguri ar 
fi 10.23 1,600. 

În România, în 1980, erau 22.300.000 de 
locuitori, din care români 88,14%. Populaţia 
maghiară se cifra la 1.638.000 (7,9%), din care 
1.438.000 în Ardeal. Românii din Ardeal însumau 
aproximativ 7.000.000 de suflete 

În Iugoslavia, în 1980, la 22.442.000 de 
locuitori, proporția de unguri era 2,3% (516.166). 
Populația actuală a fostelor provincii din „Ungaria 
Istorică” (unde trăieşte şi majoritatea covârşitoare a 
minorităților maghiare de astăzi) este următoarea: 
Croația 4.570.000, Slovenia 1.813.000, Voievodina 
2.002.000. Deci, la slavii meridionali un total de 
8.391.000, din care 516.166 unguri. Cât îi priveşte 
pe cei de nord, Cehoslovacia, în 1978, număra 
15.138.000 locuitori, din care 4.865.814 în Slovacia 
(dintre aceştia aproximativ 200.000 fiind unguri). 

Aducerea la zi a datelor este imposibilă, de 
altfel, oricum ar fi în defavoarea ungurilor având în 
vedere sporul natural amintit. 

Să încercăm, deci, să adunăm: 


IDD aa ps a teapa ela ala a 10.710.000 
Ardeal ce asia ce iernii oa 8.438.000 
SLOVENIA die aa ag ti ca ae ali 1.813.000 
Croatiae otel olane e aa 4.576.000 
VOIEVOUIDA. e aa o Boa at d 2.002.000 
SLOVACIA inaite sita taina aaa i gt 4.865.814 
Totale e ma et doit da 32.404.814 


Deci, populaţia „Ungariei Istorice” reconstituite ar 
număra peste 32 de milioane. Să vedem proporția de 
unguri: 


În Ungaria... 10.281.600 
În A Rea | cutate a al cacat aa ta 1.438.000 
În Iugoslavia. sia sa dc oaza 516.166 
În Slovacia... eee 200.000 
II PR rca aa d a ed 12.435.766 


Ceea ce reprezintă un procent de 37. Cam anemic 
pentru justificarea unui imperiu. (Şi i-am omis 
deliberat pe austrieci şi pe ruteni,neputând stabili 
numărul lor actual în teritoriile respective). 

Şi dacă ne gândim că în 1920 existau în 
Ungaria 500.000 de români, iar astăzi sunt numai 
20.000, deşi numărul ortodocșilor şi greco- 
catolicilor depăşeşte astăzi, tot acolo, cifra de 
500.000... 

Şi dacă încercăm să aplicăm acest corectiv şi 
celorlalte minorităţi din Ungaria... 

Şi dacă toţi cei care se numesc Kozsokâr 
(Cojocar), Bogdán (Bogdan), Bardocz (Bărduţ), 
Barbocz (Bărbos), Berszân (Bârsan), Brada (Brad — 
Bradea), Korbuly (Corbu), Raduly (Radu — Rădui), 
Brendus  (Brânduş), Kovrig (Covrig), Demjén 
(Demian), Marko (Marcu), Bâgya (Badea), Majláth 

(mai lat), Dajbukăt (dai bucate), Kapdebo (cap de 
bou), Patrubânyi (patru bani) etc., etc., etc., şi-ar 
aminti obârşia şi graiul străbun... 

Şi dacă acest fenomen s-ar extinde şi la 
celelalte minorităţi care şi-au uitat, nu de bună-voie, 
numele, originea şi limba... 

Şi dacă cei cel puţin 500.000 de secui din 
Ardeal ar recunoaşte că ei, de fapt, nu sunt unguri... 

Şi dacă... 

Atunci, desigur, ar deveni mai mult decât 
îndoielnic faptul că cele 7 milioane de români din 
Ardeal ar putea constitui o minoritate într-o 
„Ungarie Istorică” refăcută, per absurdum, la finele 
secolului XX. 

Dar, renunțând la aceşti „dacă”, un lucru să 
fie clar: între 1.638.000 unguri, față de 19.624.000 
români şi 7.000.000 români, faţă de 10.000.000 
unguri este o diferență atât de mare încât nu cred să 
mai existe vreo altă nație a pământului în stare să o 
ignore. 


Gând Românesc Zeno Millea 
Nr. 4/decembrie 1990 

Amnezii 


Pentru d-l senator Kirâly Kâroly, cercetarea 
trecutului este exclusiv treaba istoricilor, mai ales 
când e vorba de perioada 1940-1944. 

În alt context, orice referire la cele întâmplate 
între aceşti ani în Ardealul cedat constituie o 
instigare, în viziunea aceluiaşi distins reprezentant al 
UDMR. Doamne, cu ce plăcere am îngropa trecutul 
pentru totdeauna! Cine nu ne lasă? 

Cum crede d-l Kirâly că sinistra lozincă 
„Horthy, Csáky Teleky / Minden oláh innen ki!” 
(Afară cu toţi valahii), care era cuvântul de ordine în 
toamna lui 1940, poate fi uitată atât de lesne, mai 
ales în condițiile în care multe întâmplări din ultima 
vreme ne-o reamintesc, conferindu-i o nouă 
actualitate? 

N-am să repet fapte arhicunoscute, semnalate 
în presa ultimelor 14 luni, la care m-am referit şi eu 
însumi, nu doar a dată. Mă voi ocupa doar de ecouri 
mai recente ale acestora şi de câteva întrebări rămase 
fără răspuns. Cele ce urmează pornesc tot de la o 
emisiune TVR, de această dată fiind vorba nu de 
Cronica parlamentară, ci de Puncte de vedere, în 
speță de ultima apariţie a UDMR în cadrul acesteia. 
În respectiva emisiune, un crainic bărbos, cu voce de 
iezuit, ce contrasta flagrant cu căutătura lombroziană 
a respectivului, împreună cu o delegație din 
Cristurul Secuiesc, se străduiau să demonstreze că 
preotul Ion Tobă n-a fost alungat din parohie, ci a 
plecat de frica creditorilor. Ceea ce nu înţelegem 
este de ce a fost nevoie de o revoluţie pentru ca 
aceşti creditori să-l poată speria pe preotul Ion Tobă 

în aşa hal încât acesta s-o ia la sănătoasa? După cum 
nu înțelegem nici de ce un om plin de datorii, pe 
care nu vrea să le plătească, în loc să-şi facă pierdută 
urma, iese în faţa întregii țări, netezindu-şi astfel 
calea spre „închisoarea datornicilor”? Şi i-am mai 
întreba pe onoraţii membri ai delegaţiei de ce n-au 
adus cu ei măcar pe unul singur din românii despre 
care pretindeau că le-ar fi furnizat declaraţii 
compromițătoare la adresa preotului? 

Această „comisie” mi-a reamintit o alta care, 
prin martie-aprilie '90, venind de la o consfătuire cu 
guvernul provizoriu, ne-a asigurat, tot prin 
intermediul televiziunii, că în Covasna şi Harghita 
nu sunt probleme, iar apoi, dând citire unui 
comunicat, a „omis” exact paragraful edificator: „Să 
se asigure românilor din respectivele judeţe condiţii 
de viaţă şi de muncă de aşa manieră încât să nu fie 
nevoiţi să se refugieze în alte zone ale țării”. Pasajul 
a fost reprodus în completarea emisiunii de către 
mult hulitul Cornelius Roşiianu, care a remarcat 
„omisiunea”. 

Să trecem, însă, la întrebările fără răspuns. 

De ce singurul oraş din ţară în care a mai fost 
atacat şi devastat sediul poliției, în 13 iunie 1990, a 
fost Miercurea Ciuc? 

De ce singura clădire din județul Covasna pe 
care e arborat tricolorul românesc, steagul țării, este 
sediul PUNR? 

De ce acestei clădiri, de curând, i-au fost 
sparte toate geamurile? 

De ce firmele şcolilor româneşti din acest 
judeţ, singurele firme în limba română, sunt distruse 
sistematic? 

De ce muzeul de istorie din Sfântu Gheorghe, 
care adăpostea mărturii arheologice ale prezenţei 
dacice, daco-romane şi româneşti din primul mileniu 
pe acest teritoriu, a fost epurat de toate aceste piese 
şi a devenit muzeu de istoria secuilor? 

La astfel de întrebări nu primim niciodată 
răspuns! 

În concluzie, orice reamintire a trecutului 
înseamnă instigare, orice semnalare a recrudescenţei 
acestui trecut este o calomnie iar orice luare de 
atitudine în fața unui prejudiciu adus demnității 
noastre naționale şi obrazului țării constituie un atac 
şovin! 

Cele de mai sus îmi amintesc de un proverb 
maghiar care se pare că nu întâmplător s-a născut pe 
meleagurile respective: Ugy kezdödött hogy 6 
visszautott! Ceea ce pe româneşte ar fi: Aşa a 
început (conflictul) că el a ripostat! 

Da, domnilor, aşa este, noi suntem de vină 
pentru că am îndrăznit să ripostăm. Dacă n-o 
făceam, totul ar fi fost în perfectă regulă din punctul 
d-voastră de vedere. Ne cerem scuze şi vă promitem 
că vom uita istoria Ardealului şi mai ales perioada 
1940-1944. De asemenea, anii colaboraţionismului, 
cei ai Regiunii Autonome Maghiare, vom uita tot ce- 
ați făcut de la revoluție încoace şi nu ne vom mai 
gândi nici o secundă la cei care strigau în toamna lui 
"40: „Minden oláh innen ki” — Afară cu toţi valahii! 


Națiunea, nr. 35 Zeno Millea 

Conciliere da, compromisuri 
unilaterale nu! 


Problema fundamentală care ne frământă la 
ora devărului este Raportul comisiei parlamentare de 
anchetare a evenimentelor din Târgu Mureş (martie 
1990) care a stârnit nedumeriri, nemulțumiri şi 
proteste. Ascultând fragmentele prezentate la TVR 
mi s-a părut că este vorba mai de grabă de un eseu 
asupra problemei conflictelor interetnice în general. 
Citind textul, mai mult sau mai puţin in extenso, 
apărut în presa scrisă, am constatat că raportul 
conține şi date şi fapte concrete dar acestea sunt 
lacunar prezentate iar  mobilurile, motivațiile, 
ponderea elementelor, interpretările, deşi par logice, 
sunt artificial construite în mare parte sau chiar 
oportuniste. De fapt, raportul urmăreşte, cu intenții 
conciliatoare probabil, atribuirea răspunderii pentru 
cele întâmplate în luna martie la Târgu Mureş, în 
egală măsură, atât ungurilor cât şi românilor. 

Sunt de acord cu concilierea dar nu cu acest 
preț. Este un preţ pe care nici un român din Ardeal 
nu este dispus să-l plătească. Motivația voi încerca s- 
o sintetizez în câteva punctări succinte. Şovinismul 
românesc, atât cât a existat sau există, a fost 
întotdeauna secundar, de reacție. După revoluţia din 
decembrie '89 nu numai că n-am fost animați de 
şovinism dar, o bună bucată de vreme, nici n-am 
realizat că suntem ținta unor atacuri şovine. 

UDMR a apărut în 23 decembrie 1989 şi 
concomitent s-a produs şi demararea programului de 
epurare a judeţelor Covasna, Harghita şi (parțial) 
Mureş de tot ce era românesc acolo, folosindu-se nu 

pretextul luptei de clasă ca în primii ani post-belici 
(când ungurii erau în fruntea colaboraționiştilor!), ci 
cel al repunerii lor în drepturile de care ar fi fost 
deposedaţi sub regimul comunist (regim la a cărui 
instaurare au pus umărul din greu, strădanie 
răsplătită, printre altele, cu acel stat în stat denumit 
„Regiunea Autonomă Maghiară”!). 

La începutul lunii ianuarie 1990 guvernul 
maghiar se desolidariza, într-o declarație oficială, de 
cetățenii maghiari care au trecut în Ardeal pentru a 
incita la acte destabilizatoare şi conflicte interetnice! 
(Cât de sinceră era această desolidarizare se va 
vedea mai târziu dar, oricum, era o recunoaştere 
oficială a activităţii destabilizatoare respective). 

„Vatra Românească” s-a constituit abia în 
8.februarie 1990, iar PUNR a apărut abia în 15 III 
"90, când localnicii şi „turiştii” maghiari sărbătoreau 
deja de zor evenimentul care a însemnat pentru 
românii ardeleni nu numai alipirea la Ungaria ci şi 
distrugerea a sute de sate şi masacrarea a zeci de mii 
de locuitori ai acestora, represalii săvârşite de către 
„luptătorii pentru libertate? ai lui Kossuth care nu 
puteau accepta că şi celelalte naționalități subjugate 
de imperiul habsburgic aveau dreptul lor la libertate 
şi autodeterminare. Aceşti „turişti” au intrat în 
România cu maşini împodobite cu ramuri de brad, 
simbol al redobândirii Ardealului, exact cum au 
făcut-o şi în 1940! Acel „Most vagy soha” care se 
scanda în piaţa centrală din Târgu Mureş are şi el 
legătură directă cu revoluţia de la 1848, fiind un citat 
din Talpra magyar (Un fel de Marseilleză a 
„paşoptiştilor” maghiari: Talpra magyar, hiv a haza, 
(Sus maghiare, ţara te somează)//tt az idö, most vagy 

soha” (E momentul, Azi ori niciodată). 

Ar mai trebui amintit că altercațiile din 19 III 
au fost mai degrabă spontane, iar cele din 20 III 
organizate, unilateral, pentru că este greu de 
presupus că 3.000 de români au atacat 30.000 de 
unguri (cifrele sunt preluate din presa maghiară) 
înarmați cu ciomege special confecționate, saci cu 
pietre etc. şi care au fost de repetate ori 
reaprovizionaţi cu „muniţie”, inclusiv din maşini ale 
Salvării. 

Şi un ultim element mai mult decât 
concludent: finalmente combatanții maghiari au 
ocupat sediul CPUN, l-au sechestrat pe preşedintele 
forului respectiv (generalul /r./ Scrieciu) şi l-au 
somat să raporteze telefonic la Bucureşti că 
răspunzători pentru cele întâmplate sunt exclusiv 
românii şi că aceştia au fost instigați şi organizați de 
către Vatra Românească. Reproduc textual ultima 
amenințare adresată generalului: „Dacă nu raportați 
aşa, continuăm măcelul! ” 

Cele de mai sus sunt înregistrate pe o casetă 
video, casetă care a fost proiectată în faţa a patru mii 
de „vetrişti”, în sala polivalentă din Tg. Mureş, cu 
ocazia conferinței naționale din 4-6 mai 1990. 

Concluzia finală am putea-o lăsa la 
aprecierea cititorului, dar ea a fost deja formulată. 
Nu de noi, ci de către dl. Szöcs Géza (cel huiduit la 
1 decembrie la Alba Iulia). Ce declara omul nr. 2 al 
UDMR cu ocazia conferinței naționale a acestei 
formațiuni, în iunie la Oradea? Nici mai mult nici 
mai puțin decât că : „ Evenimentele din Târgu Mureş 
n-au constituit o înfrângere ci o victorie, nu un 
sfârşit ci un început! ” (Sic! — n.n.) 

În lumina celor de mai sus, daţi-mi voie să nu 
fiu de acord cu concluziile comisiei parlamentare şi 
să cred că evenimentele din Târgu Mureş au fost 
fructul unui scenariu pregătit cu luni de zile înainte, 
de către un stat major al extremismului maghiar, 
scenariu care viza obiective minimale, medii şi 
maximale şi căruia i-au căzut victimă atât ungurii cât 
ŞI românii. 

Obiectivul minimal a fost realizat şi mă voi 
ocupa numai de el. S-a regizat întregul eşafodaj, 
până la escaladarea paroxistică de la Tg. Mureş din 
martie, pentru ca ulterior, beneficiind de relaţii 
îndelung cultivate în rețelele de mass media din 
străinătate, prin răstălmăcirea mobilului, a raportului 
cauză-efect, acțiune-reacțiune, prin răstălmăcirea 
însăşi a faptelor (pogrom antimaghiar, Cofariu Mihai 
— ungur, căsăpit de români etc.) să se poată oferi 
lumii o falsă imagine despre realitățile din Ardeal, în 
scopul de a se acredita ideea că minoritatea maghiară 
este o victimă a şovinismului şi sălbăticiei 
românilor, iar Ungaria, la rândul ei, o victimă 
conjuncturală a unor tratate de pace nefaste şi 
nedrepte şi, în fond, în scopul de a manipula opinia 
publică internațională în favoarea iredentismului 
ungar. Ceea ce, trebuie să recunoaştem, s-a şi reuşit. 

Aş mai adăuga un singur lucru. Ştiu că orice 
conciliere presupune compromisuri. Dar un 
compromis unilateral, cum este cel conținut de 
raportul în discuţie, va fi contraproductiv. 


Unirea, 14 februarie 1991 Zeno Millea 

Scrisoare deschisă 
către un necunoscut 


Cititorul neavizat ar putea crede că titlul este 
o metaforă, mai mult sau mai puţin inspirată, şi 
urmează un poem în proză sau poate un eseu. 

Dumneata însă, dacă întâmplarea va face să- 
ți arunci privirea pe această pagină, şi evident, să ai 
şi curiozitatea să vezi cine e semnatarul, vei bănui, 
desigur, de la început că nu este vorba de o figură de 
stil şi că scrisoarea s-ar putea să te vizeze direct. lar 
după citirea ei, nu vei mai avea nici un dubiu că mă 
adresez dumitale. 

Aş fi preferat un dialog, dar, nedându-mi nici 
măcar şansa unui postrestant, m-am văzut nevoit să 
recurg la prezenta formulă. 

Deci, d-le anonim (să mă ierte Anonymus, în 
fața căruia mi-aş scoate pălăria), tot ce ştiu despre 
dumneata este că îmi cunoşti numele, originea 
etnică, ocupaţia, crezul politic, prestația publicistică, 
şi că mi-ai trimis o depeşă, bătută la maşină şi 
nesemnată, dintr-o localitate aflată la o distanță 
considerabilă, unde nu mă cunoaşte nimeni şi unde 
nu ajung nici publicaţiile la care colaborez. Trebuie 
să deduc că, după toate probabilitățile, domiciliem în 
aceeaşi urbe, şi că probitatea, curajul, fair-playul, 
disponibilitatea pentru dialog nu sunt virtuţi care te 
caracterizează. Dar asta, la urma urmei, e treaba 
dumitale. 

În ceea ce priveşte conţinutul anonimei, am 
reținut o singură idee care merită o replică, sau chiar 
o încercare de punere la punct. Este vorba de 
afirmaţia dumitale care, bineînţeles, mă vizează şi pe 

mine, cum că, de fapt, nu românii, ci „corciturile” 
sunt acelea care îşi manifestă, ca să zic aşa, 
atitudinea antiudemeristă. 

Stimate domnule anonim, n-aş îndrăzni să 
afirm că toţi cei care dezaprobă politica promovată 
de UDMR (şi de către cei ce o inspiră) ar fi corcituri. 
Nici măcar că acestea ar reprezenta o majoritate. De 
altfel, s-ar putea deduce din afirmaţia dumitale că 
toți aceşti hibrizi se consideră români, ceea ce, nu-i 
aşa, cred că nu stă în picioare? 

Să încercăm însă o sistematizare. Ab initio se 
desprind două categorii distincte: hibrizi care prin 
creştere, formare, educaţie, au devenit unguri sau 
români, şi cei care, fără să fie supuşi unei orientări 
deliberate, au optat pe parcurs pentru una din cele 
două ipostaze. Aceştia din urmă sunt, de fapt, 
veritabilele „corcituri”. Că procentul de protestatari 
este mai mare în rândul acestora decât în cel al 
românilor „pur sânge” este un fapt posibil. Sau, dacă 
mă gândesc bine, e chiar normal să fie aşa. 

Deci, de ce corciturile? 

Pentru că ele cunosc problema şi din interior. 

Pentru că multe dintre corcituri şi-au petrecut 
o parte din copilărie sau din tinereţe în Ungaria, între 
1940-1944, având un termen de comparaţie şi 
putând aprecia implicaţiile statutului de „corcitură” 
în ambele ipostaze. 

Pentru că aceste „corcituri”, fruct, dovadă şi 
simbol al compatibilității între cele două seminții, 
recepționează mult mai dureros manifestările de 
incompatibilitate, induse artificial şi cu rea-credinţă, 
rezonând funciar, până la ultima fibră, la impactul cu 
acestea. 

M-ai întrebat, domnule anonim, printre 
altele, dacă „nu mi-e ruşine să mă leg, în presă, de 
conaționalii mamei mele?” 

Nu, domnule anonim, nu mi-e ruşine. Ruşine 
i-a fost mamei mele pentru conaţionalii ei şi ai 
dumitale care, după cedarea Ardealului de nord, 
timp de săptămâni de zile, i-au mânjit clanţa de la 
uşa apartamentului cu materii fecale şi care, aproape 
zilnic, i-au scuipat şi maltratat copiii, unul de 7 ani, 
celălalt de 9. Şi asta numai pentru „vina” de a se fi 
măritat cu un român, respectiv de a avea un tată 
român. 

Da, domnule. Am fost bătut şi scuipat de 
unguri (de unii dintre ei) pentru că tatăl meu era 
român, în schimb n-am fost niciodată bătut sau 
scuipat de către români pentru că mama mea era 
unguroaică!!! 

De asta vă atacă corciturile, domnul meu. Nu 
pe toți, nu pe cei care seamănă cu maică-mea, ci pe 
cei ca dumneata, care una gândesc şi alta spun, una 
spun şi alta fac, pe cei care, ca şi dumneata, în loc să 
iasă la lumina zilei şi să spună de fapt ce vor, se 
ascund în spatele unor revendicări fanteziste, acuză 
false probleme, pozând în victime şi cerând protecție 
de la diverse foruri internaţionale pentru discriminări 
şi prigoniri inexistente. 

Da domnule anonim (care, în loc să mă 
abordezi direct sau să semnezi o replică în presă, ai 
recurs la o anonimă), pentru cele de mai sus vă atacă 
în presă, pe dumneata şi pe cei care îți seamănă, 
românii în general şi „corciturile” în special. Pentru 
cele de mai sus şi pentru faptul că, dacă există vreo 
minoritate discriminată şi prigonită în România, acea 

minoritate, oricât de absurd poate să pară unora (din 
țară, dar mai ales din afară) este cea a românilor din 
judeţele Covasna şi Harghita. 


Națiunea, nr.38/1991 Zeno Millea 


Citim în presa de limbă maghiară 


Kiss Zsuzsa, în Romániai Magyar Szo, din 30 
XI/1 XII 1991, dezaprobă declarația de loialitate a 
unui conducător al UDMR din județul Alba, 
exprimată în legătură cu sărbătoarea naţională a 
românilor. 

În acelaşi cotidian central (nr.504/11 XII *91) 
d-l Csâvossy György, „pentru liniştirea cititorilor”, 
precizează că, de fapt, „respectivul vicepreşedinte 
nu a exprimat punctul de vedere oficial al UDMR şi 
s-a gândit exclusiv la loialitatea, dictată de bunele 
relaţii interetnice din judeţ, care caracterizează 
populația maghiară de aici”. 

Trebuie să înțelegem că loialitatea față de 
România şi ziua ei națională este un păcat, o ruşine 
de care trebuie să se lepede orice UDMR-ist cinstit?! 


Ardealul, 19 XII 1991 Zeno Millea 

De 1 aprilie... 


l aprilie, ziua păcălelilor. Zi în care se fac, 
inclusiv la televizor, cele mai năstruşnice şi 
neverosimile afirmaţii, cum ar fi, bunăoară, paritatea 
leului cu dolarul. 

Aceasta nu înseamnă, însă, bineînţeles, că 
toate afirmațiile neverosimile făcute în emisiunile 
TVR din ziua cu pricina ar fi păcăleli de întâi aprilie. 
O atestă şi interviul de care mă voi ocupa în 
continuare. 

Ceea ce încerc să relatez şi să interpretez 
constituie, indubitabil, o premieră națională audio- 
vizuală (sau poate chiar absolută), premieră pe care, 
de ce să n-o recunosc, o aşteptam de mult. O 
aşteptam pentru că trebuia să se producă. O aşteptam 
ca pe o confirmare, ca pe o absolvire, ca pe un 
necesar precedent, şi trebuia să se producă, pentru că 
o atare acumulare de răstălmăciri, de ipocrizie, de 
rea-credinţă disimulată nu putea, odată şi odată, să 
nu plesnească din interior. Şi asistăm la prima fisură, 
la prima breşă, prin apariţia pe micul ecran a actriței 
maghiare Adám Erzsébet de la secția maghiară a 
teatrului de stat din Târgu Mureş, apariție ocazionată 
de un interviu acordat unuia dintre realizatorii 
emisiunii „Gong”. Şi dacă un telespectator neavizat 
(nu în ale teatrului, ci în ale politicii) ar fi deschis 
televizorul cu întârziere, putea liniştit să creadă că 
asistă la o glumă de întâi aprilie. Un altul, avizat, ar 
fi presupus poate că urmăreşte o nouă ediție a 
emisiunii „Incredibil, dar adevărat.” Incredibil era 
nu atât conţinutul, cât gestul în sine, decizia şi 
finalizarea acestuia. 


49 


Hotărât lucru, temerară iniţiativă, la care te 
poate împinge doar disperarea. 

Dar să vedem despre ce este vorba. Adâm 
Erzsébet, pe care spectatorii o cunosc din rolurile 
interpretate pe scena teatrului maghiar din Târgu 
Mureş, iar telespectatorii din reportajul unui turneu 
londonez (în care actriţa s-a achitat cu brio de 
obiectivul generos, dar dificil, de a-l tălmăci pe 
Eminescu, în paralel, în limbile română şi engleză), 
este o notorie îndrăgostită de Eminescu, pasiune pe 
care şi-a orientat-o pe un făgaş inedit. Şi-a propus şi 
a realizat o serie de recitaluri eminesciene bilingve, 
majoritatea în română şi maghiară, devenind în acest 
fel un ambasador, nu numai al poeziei lui Eminescu, 
dar, în egală măsură, şi al cunoaşterii şi apropierii 
româno-maghiare. 

În interviul amintit, Adám Erzsébet relata, cu 
lacrimi în ochi, că de la revoluţie încoace toate 
piesele în care juca (inclusiv Nora de Ibsen) au fost 
scoase din repertoriul Teatrului maghiar din Tg. 
Mureş, n-a mai fost distribuită în nici un rol şi, 
practic, a fost exclusă din colectivul teatrului, toate 
acestea ca represalii, sub acuzația de 
colaboraționism. lar acest colaboraţionism a constat 
în faptul de a fi recitat poezii în limba română şi 
maghiară în cadrul cenaclului condus de către 
„fascistul Adrian Păunescu”. 

Nu ştim dacă Adrian Păunescu a fost fascist 
sau comunist. Ştim sigur că a fost poet. Şi mai ştim 
că cenaclul pe care l-a iniţiat şi condus s-a bucurat 
de o atare adeziune şi popularitate în rândurile 
„generaţiei în blugi şi adidaşi”, încât a stârnit invidie 
şi gelozie, inclusiv undeva foarte sus. 

Se pare că şi căderea lui Păunescu tot de aici 
i s-a tras. 

Mai ştim, de asemenea, că acest cenaclu a 
polarizat o mulțime de talente remarcabile din lumea 
„muzicii tinere”, le-a cultivat şi lansat, şi că a 
realizat programe de ținută. Este adevărat că aceste 
programe erau presărate şi cu ode pentru „cârmaciul 
meşter”, şi cu lozinci care reclamau coparticiparea 
auditoriului, dar acestea, interpretabile şi ca un tribut 
plătit cenzurii, nu stârneau nici un ecou în inimile 
miilor şi zecilor de mii de spectatori şi, sigur, erau 
recepționate ca un preţ, ca o vamă obligatorie pentru 
a accede la adevărata substanță a spectacolului. Iar 
aceasta nu era nici comunistă, nici ultranaționalistă 
şi nici şovină. Patriotică,da. Era patriotică! Iar 
„generaţia în blugi şi adidaşi” cred că a demonstrat 
cu ocazia revoluției din decembrie '89 că nu este 
nici îndoctrinată şi nici lipsită de patriotism. 

Personal, nu cunosc nici un cenaclist român 
pe care această fostă calitate să-l fi compromis sau 
să-l fi expus la stigmatizări şi represalii. Ba, 
dimpotrivă, pot să afirm că toţi cei care reprezintă 
astăzi elita folk-ului românesc, de la Alifantis, 
Vintilă şi Socaciu, până la Hruşcă şi Șeicaru, au fost 
membri marcanţi ai cenaclului „Flacăra”. 

Şi-atunci, îmi pun fireasca întrebare: ce fel de 
colaboraționism i se impută actriţei Adám? 

Cu cine a colaborat aceasta: cu comuniştii 
sau cu românii? 

Cu ce este mai vinovată ea decât românii din 
cenaclul „Flacăra”? 

De ce este mai culpabil un ungur în situația 
dată şi față de cine? 

Şi dacă mă gândesc că actrița maghiară de la 
Târgu Mureş, în apariţiile ei din respectivul cenaclu, 
n-a făcut altceva decât să recite din Eminescu în 
limbile română şi maghiară, atunci semnele de 
întrebare nu-mi mai ajung! 

Aş putea să-mi duc gândul până la capăt şi să 
rostesc adevărul în toată goliciunea şi hidoşenia lui 
revelatoare şi acuzatoare, dar prefer să las verdictul 
la aprecierea şi latitudinea cititorului. 

Nu ştiu în ce măsură confesiunea doamnei 
Adám Erzsébet o va ajuta să se „reabiliteze” şi să-şi 
recapete locul şi poziţia în teatrul (sau comunitatea!) 
care a renegat-o, dar gestul domniei sale, neîndoios, 
îi va aduce simpatia şi stima tuturor acelora care 
consideră că adevărul trebuie să primeze asupra 
intereselor personale sau de grup. 

Şi dacă gestul d-nei Adâm (ce nume 
predestinant!) nu va rămâne singular, atunci vom 
putea spera că problema minorității maghiare, falsa 
problemă a minorităţii maghiare din România, se va 
rezolva din interior. Şi cred că este singura cale care 
ar putea duce la o rezolvare de durată. 


Națiunea, nr.41/1991 Zeno Millea 

Notă 

La data de 3 mai 1991, TVR ne face un nesperat 
cadou: transmiterea unor fragmente (preluate de la 
televiziunea publică maghiară) din „Reuniunea de la 
Eger” (închinată trecutului şi viitorului Ardealului). 
Cităm din declaraţiile făcute acolo de pastorul 
Tokes, preşedinte de onoare al UDMR: 

-.” Ardealul este în pericol de moarte!” 

-.” Este vorba de iminenţa pierderii definitive a 
Ardealului!” 

-.” Toți ungurii ardeleni să rămână pe loc, cei 
plecați să se întoarcă, altfel lupta pentru Ardeal 
îşi pierde rostul!” 

-.(...)” Avem drepturi istorice sacre asupra 
Ardealului!” 


Trianonul şi tristeţea unui prelat 


Pastorul Tökés Lászlo, după reuniunea de la 
Eger, neagă orice legătură cu iredentismul, se 
pronunță pentru respectarea granițelor actuale, 
declară că n-a semnat (oare pentru a câta oară?) ceea 
ce a apărut în presă sub numele lui, şi nici declarația 
finală a întâlnirii, dar susține totuşi că tratatul de la 
Trianon, „care a privat Ungaria de 2/3 din teritoriile 
ei naționale”, a fost un eveniment trist pentru că i-a 
transformat pe ungurii din Ardeal în minoritari, în 
propria lor (fostă) ţară. 

Să trecem peste faptul că cei ce s-au întâlnit 
la Eger au discutat viitorul Ardealului şi nu pe cel al 
minorităţilor maghiare de acolo (după cum, în fine i- 

a fost dat întregii țări să vadă şi să audă), să 
acceptăm că d-l Tokes s-ar fi desolidarizat de spiritul 
fără echivoc iredentist al concluziilor acestui 
conclav „ştiințific” şi să ne ocupăm numai de 
declarațiile anterioare ale susnumitului pastor 
(difuzate de către Budapesta în 25 aprilie 1991). 

Declaraţii care sumează o serie întreagă de 
neadevăruri. Să le luăm pe rând. 

Ungurii din Ardeal n-au putut fi nicicând 
majoritari în „țara lor” (afirmativ Ungaria), din 
simplul motiv că Ardealul n-a aparținut, efectiv, 
niciodată Ungariei. Nici măcar în cei 51 de ani 
(1867-1918) de dualism austro-ungar, pentru că în 
cadrul acestuia Ungaria nu avea decât un statut de 
relativă autonomie (finanţele, diplomaţia, apărarea, 
deciziile militare etc. aparținând exclusiv Vienei!) şi, 
ca atare, nu era, în fond, un stat independent şi 
suveran. lar în Ardeal ungurii au fost din totdeauna 
net minoritari față de români, atât pe vremea 
voievodatului cât şi a principatului. 

Ba mai mult, ungurii n-au fost majoritari (în 
sensul majorităţii absolute), nici măcar în propria 
(sau pretinsa) lor ţară. Evident, mă refer la himerica 
şi mult râvnita „Ungarie Istorică”. Aici se impun 
câteva precizări. Respectiva entitate geografică 
(actualul teritoriu, Slovenia, parțial Dalmația şi 
parțial Croația,  Voievodina, Ardealul, Ucraina 
subcarpatică, Slovacia) n-a constituit un imperiu 
istoric, ci o înjghebare bazată pe relaţii feudale 
specifice evului mediu care a durat, practic, pe 
parcursul a două domnii: cea a lui Ludovic cel Mare 
de Anjou (1342-1382) şi cea a lui Matei Corvin 
(1458-1490). 

Iar după aşa numitul Mohácsi vész (Dezastrul 
de la Mohács), din 1526, Ungaria dispare practic de 
pe harta Europei timp de patru secole, devenind mai 
întâi paşalâc otoman, apoi parte integrantă a 
Imperiului Habsburgic. 

Cele de mai sus, împreună cu componența 
etnică (de care ne-am ocupat, cu nişte pagini în 
urmă, în cadrul articolului „Românii ardeleni — 
minoritari ai „Ungariei Istorice?”) atestă faptul că 
respectiva entitate este o noțiune abstractă fără 
acoperire istorică sau demografică, o himeră, o 
fantasmă. 

Deci, stimate d-le Tökés, ştiu că afirmaţia 
dvs., menită să vă justifice tristețea „Trianonică”, 
cum că din majoritari în Ungaria („istorică”) aţi 
devenit minoritari în România, nu stă în picioare. Nu 
stă, pentru că, la urma urmei, minoritari ați fost şi în 
propria (sau impropria) dumneavoastră țară. 

Aşa că, alungați-vă, domnule pastor, tristeţea 
sau măcar motivaţi-o altfel. Dar, dacă mă gândesc 
mai bine, parcă aţi şi făcut-o. La Eger. Aţi vorbit 
acolo, pare-mi-se, despre pierderea iremediabilă a 
Ardealului? Când, sfinția voastră, s-a produs acest 
trist eveniment? La Trianon nu, pentru că în '40 au 
venit fasciştii şi v-au răsplătit (sau arvunit) 
colaborarea prin retrocedarea Ardealului de nord. La 
Yalta nu, pentru că în '45 au venit comuniştii Şi v-au 
plătit (sau acontat) colaborarea propulsându-vă în 
toate funcțiile cheie, în toate posturile de conducere, 
administrative, politice şi chiar militare (în speţă 
Miliție şi Securitate), din Ardeal. 

Atunci când, sfinta ta, poate după 
Decembrie '89? Te pomeneşti că da! Şi ne mai avînd 

nici fascişti şi nici comunişti în spate ați făcut o 
tentativă pe cont propriu. Şi ați ratat. Asta să fie? De 
aici vi se trage, domnule pastor, dispoziţia 
apocaliptică şi tristeţea fals trianonică? Nu disperaţi 
totuşi, eminența voastră (mai mult sau mai puțin 
cenuşie), nu e totul pierdut. Chiar dacă aliaţii d- 
voastră de nădejde au cam dispărut de pe scena 
istoriei, poate mai găsiți câteva suflete caritabile în 
România, suflete „europene”, aciuite pe la niscaiva 
grupuri, forumuri sau alianțe, dispuse să vă ajute în 
continuare. Asta, evident, cu condiţia să nu fi stat în 
faţa televizorului în seara zilei de 3 mai 1991! 


P.S. Nu înţeleg, totuşi, de ce a trebuit să aşteptăm 
atâta pentru acest moment de adevăr care, sunt 
convins, va trezi şi cea mai adormită sau manipulată 
conştiinţă. Oricum, mai bine mai târziu decât 
niciodată. 


Unirea, 8 mai 1991 Zeno Millea 

Ecouri la „Eger” 


Ziceam, nu de mult, că cele petrecute la Eger 
şi văzute şi auzite de întreaga ţară vor trezi şi cea 
mai adormită sau manipulată conştiinţă. Pe de altă 
parte, presupuneam că vom asista măcar la nişte 
desolidarizări explicite din partea celor vizați. Când 
acolo, tot ce am înregistrat au fost declaraţii în 
genul: de ce atâta agitaţie, asemenea reuniuni 
ştiinţifice au mai fost şi vor mai fi, ele neangajând cu 
nimic nici statul maghiar şi nici UDMR (chiar dacă 
organizația care a patronat simpozionul este 
subvenţionată de către parlamentul ungar şi chiar 
dacă printre participanţii „neoficiali” se numărau un 
membru al guvernului maghiar şi preşedintele de 
onoare al UDMR -— am adăuga noi). Ba mai mult, 
am auzit şi voci româneşti care se ridicau întru 
apărarea pastorului Tokes, vorbind despre 
răstălmăciri şi manipulări în legătură cu afirmațiile 
făcute de acesta la Eger. 

Despre cele afirmate, în general, la respectiva 
reuniune se pot scrie tomuri. Să rămânem 
deocamdată doar la declaraţiile susnumitului pastor: 
— Problema care se pune este: a fi sau a nu fi! 

— Ardealul este în pericol de moarte! 

— Este vorba de iminenţa pierderii definitive a 
Ardealului, catastrofă comparabilă cu cea de la 
Mohács (1526, dată la care Ungaria dispare de pe 
harta Europei pentru 400 de ani — n.m.)! 

— Toți ungurii ardeleni să rămână pe loc, cei plecaţi 
să se întoarcă, altfel lupta pentru Ardeal îşi pierde 
rostul! 

— Avem drepturi istorice sacre asupra Ardealului! 

Este vorba, deci, despre drepturi asupra 
Ardealului, despre lupta pentru a-l redobândi şi 
despre iminenţa ca pierderea, provizorie, a acestuia 
să devină definitivă. 

Şi după toate acestea, se mai aud voci care 
încearcă să-l disculpe pe pastorul Tökés. 
Argumentul? Că acesta s-ar fi declarat împotriva 
autonomiei Ardealului. Fals! Tökés Lászlo a afirmat, 
textual, „că planul de autonomizare al Ardealului 
nu e realist”. Şi, ne punem întrebarea, de ce nu e 
realist? Simplu, pentru că nu are cum să 
preîntâmpine pierderea definitivă a Ardealului, 
sortit, ca parte integrantă a României, să rămână, 
conform unor aranjamente malteze, definitiv în sfera 
de influență sovietică. (Spre deosebire de Ungaria, 
menită a intra în sfera de influență occidentală). Şi 
orice altă interpretare, în lumina celor afirmate în 
prealabil de către pastorul Tökés, este absurdă. 

Şi-atunci, care să fie soluția, sfinția voastră? 
Din moment ce România este iremediabil 
condamnată, singura soluție este, nu-i aşa?, ca 
Ardealul să nu mai aparțină acesteia! Dar atunci cui? 

Aflaţi, eminența voastră (deloc cenușie — de 
această dată), că cei şapte milioane de români din 
Ardeal şi-au exercitat, deja în 1918, dreptul la 
autodeterminare şi că astăzi, chiar cu riscul de a 
rămâne definitiv în sfera de influență sovietică, îşi 
mențin opțiunea inițială şi nu vor accepta să le 
hotărască alții soarta. Şi, la nevoie, vor şti să-şi apere 
pământul strămoşesc cu arma în mână. 


Ardealul, 22 mai 1991 Zeno Millea 

„Catindaţii” la guvern 


Deci, guvern de uniune naţională. De uniune 
şi de unitate naţională. Sau cele două noţiuni nu sunt 
neapărat subsecvente? Judecând după cele ce 
urmează, s-ar părea că nu. 

Despre ce este vorba? Despre UDMR şi 
despre solicitudinea şi disponibilitatea acesteia, la fel 
de sprintenă şi de suspectă ca pe vremea CPUN-ului, 
vizavi de participarea la noul guvern de unitate 
(pardon, uniune) națională. Nici n-a apucat să cadă 
de-a binelea guvernul Roman şi radio Budapesta 
făcea deja considerații asupra procentului de 
reprezentanţi ce 1 se cuvine UDMR-ului. Ba mai 
mult, prima care şi-a desemnat virtualii miniştri, în 
număr de patru, indicând şi ministerele vizate, a fost 
tot această formațiune. lată de ce un scurt remember 
se impune. 

UDMR a apărut (în respectiva ipostază!) în 
23 XII 1989 şi, sub masca anticeauşismului şi 
anticomunismului, a promovat de la început o 
politică agresivă, urmărind, de fapt, următoarele 
obiective principale: 

— epurarea elementului românesc şi reconstituirea 
de facto a regiunii autonome maghiare; 

— declanşarea, prin diverse provocări, a unor 
conflicte interetnice, urmate de intervenție ONU, 
arbitraje internaționale etc. ; 

— sau, măcar, regizarea unui „pogrom antimaghiar”, 
care să manipuleze opinia publică internațională în 
favoarea iredentismului maghiar. 

Şi, trebuie să recunoaştem, primul şi ultimul 

dintre obiective au fost atinse. La cel de al doilea nu 
s-a renunţat (fiind vorba, evident, de scopul final şi 
rațiunea întregii strădanii), au intervenit doar 
modificări de tactică. Doritorii de amănunte le pot 
găsi în materialele consfătuirii de la Eger sau în cele 
ale celui de al II-lea congres național al UDMR. 

La 20 mai 1990, practic, toată populaţia 
maghiară cu drept de vot (peste 900.000 de 
persoane) votează cu UDMR. Dintre aceştia, 
600.000 sunt membri activi. Nici unul dintre ei n-a 
fost întrebat, nicăieri şi niciodată, cine eşti dumneata 
X.Y. şi ce-ai făcut în ultimii 5 (sau 45) ani? 
(Componenţa UDMR e la fel de pestriță ca a oricărui 
alt partid din ţară, având, inclusiv în conducere, 
reprezentanți marcanți ai fostei  nomenclaturi 
comuniste). 

Prin ce s-au evidenţiat până în prezent 
parlamentarii udemerişti? Prin următoarele: 

— au protestat din răsputeri împotriva ideii că 
separatismul ar avea vreo tangenţă cu siguranţa 
statului şi împotriva atributului de stat naţional 
unitar al României; 

— nu s-au desolidarizat de nici o provocare 
iredentistă lansată din Ungaria sau de aiurea, nici 
măcar de cea de la Eger, în ciuda faptului (sau 
tocmai de aceea) că preşedintele lor de onoare a fost 
protagonistul nr. 1 al respectivei reuniuni 
„Ştiințifice”; 

— au respins clauza care prevede că pământul țării 
nu poate fi cumpărat de străini şi apatrizi. 

Cele de mai sus confirmă, fără echivoc, 
caracterul etno-politic, nu numai al UDMR, ci şi al 
opoziției promovate de către aceasta. 

Şi-atunci stau şi mă întreb: ce să caute într-un 
guvern de uniune şi unitate națională reprezentanţii 
unei formațiuni a cărei însăşi rațiune de-a fi este, 
dimpotrivă, dezmembrarea ţării? 

Să ne întoarcem, însă, la problema 
candidaților propuşi. Ne-am fi aşteptat ca aceştia să 
fie, cât de cât, curaţi, necompromişi. Or, în fruntea 
listei îi găsim pe cei doi Geza, Domokos şi Szöcs. 

Să începem cu d-l Szöcs Géza. În iunie 1990, 
la prima conferință națională a UDMR, domnia sa a 
declarat: „Târgu Mureşul nu este o înfrângere, ci o 
victorie, nu este un Sfârşit, ci un început”! La | 
decembrie, la Alba Tulia, acelaşi domn Sz6cs 
susținea că paşoptiştii maghiari n-au intenționat 
alipirea Ardealului, ci doar atragerea acestuia în 
revoluţie de partea Ungariei. (De fapt, această alipire 
nu numai că a fost preconizată, dar a fost efectiv 
realizată în 30 mai şi promulgată de către Ferdinand 
al V-lea la 10 iunie 1848). Fără comentarii. 

Să trecem la d-l Domokos Géza. Cred că este 
încă vie în memoria telespectatorilor scena în care 
susnumitul, în legătură cu anul înființării şi 
specificul activităţii societății „culturale” EMKE, 
acuza un deputat al PUNR că nu cunoaşte istoria. 
(De fapt, cel ce n-o cunoştea sau nu voia s-o 
cunoască era exact d-l Domokos, fapt lesne de 
verificat). 

La prima emisiune TV în limba maghiară de 
după evenimentele tragice din martie 1990, a apărut 
şi domnul Domokos Geza, consternat şi ofensat că 
cineva îndrăzneşte să-i pună în discuţie opțiunea şi 
comportamentul. Ca ultim argument s-a folosit de 
următoarea farsă: a deschis paginile ziarului Expres 

şi a expus o relatare care-i făcea responsabili de cele 
întâmplate exclusiv pe români. De fapt, în numărul 
respectiv (8/23-29 III 1990) se expuneau, în antiteză, 
două versiuni, iar d-l Domokos a citit doar varianta 
maghiară, prezentând-o ca pe o consemnare- 
concluzie a reporterului de la Expres (Liana 
Cojocaru). Tot fără comentarii. 

Deci, dacă tot am ajuns (sau ne-am întors) la 
un guvern de uniune naţională (fără acoperire 
electorală) şi dacă tot trebuie să acceptăm „darul 
grecilor”, atunci măcar să ni se ofere oameni de 
ținută şi nu farsori şi coțcari. 


Mesagerul Transilvan Zeno Millea 
Nr.232/15 oct. 1991 

In veci pomenirea lui! 


D-l Csapo, în numele UDMR (care nu i-a dat 
mandat pentru mai mult), s-a delimitat, ca de ceva 
real, de inițiativa grupului condus de către Katona 
Adám, şi ne-a trimis la declarația d-lui Domokos 
Geza. 

Acesta, în nr. 199/11 X '91 al cotidianului 
clujean Szabadság afirmă: „Adunarea naţională a 
secuilor din 1848 de la Lutita a fost comemorată 
liber, pentru prima dată, în 1989 (...) În ceea ce 
priveşte însă asocierea acestei comemorări cu 
autonomia teritorială a Ţării Secuilor şi cu măsurile 
organizatorice menite să o realizeze, considerăm o 
atare inițiativă ca fiind cât se poate de neinspirată. 
În primul rând e neclar ce vor cu această 
autonomie inițiatorii ei (autointitulați , Grupul 
politic din Secuime al UDMR)...” Acelaşi articol, 
în traducere românească, apare în „Libertatea”. 

Deci, orice om normal, care se uită la 
televizor şi citeşte presa scrisă, trebuie să înţeleagă 
că grupul menţionat, sub conducerea d-lui Katona 
Adâm, a pus la punct un proiect de autonomizare a 
țării secuilor, proiect ce urmează să prindă contur cu 
ocazia aniversării paşoptiste de la Lutiţa. 

Şi după toate acestea, vineri, 18 X '91, la 
emisiunea „Viața parlamentară”, d-l Szöcs Geza, cu 
o neruşinare dezarmantă, se miră de unde am scornit 
noi povestea asta cu autonomia secuilor şi cum pot 
nişte oameni maturi (adică parlamentarii români) să 
lanseze asemenea zvonuri? 

D-le Szöcs, dumneata, bag de seamă, ne crezi 
pe toţi hipofreni? Sau consideri că în politică orice 

coţcărie este permisă? 

De fapt, nu ştiu de ce mă mir, ar trebui, mai 
degrabă, să-ţi apreciez consecvenţa. Sau crezi că am 
uitat cele declarate de domnia ta la Alba Iulia, de 
întâi decembrie 1990? (Când nu ştiai de ce eşti 
huiduit?). Nu, n-am uitat, d-le Szöcs, şi, de curând, 
m-am străduit să reamintesc şi altora „adevărurile 
istorice” rostite de matale atunci şi acolo. 

Şi, mai trebuie să remarc că, negreşit, ai 
progresat. De la falsul istoric, mai greu de verificat, 
ai trecut la măsluirea prezentului, în văzul întregii 
țări şi fără o minimă acoperire. 

Domnule Szöcs, să te ție Dumnezeu. Eşti 
omul potrivit, la locul potrivit. Încă vreo două 
isprăvi ca cea de vineri 18 octombrie şi vei reuşi să 
compromiţi definitiv şi cauza pe care o slujeşti. 
Amin. 


Mesagerul Transilvan Zeno Millea 
30 octombrie 1991 

Opriţi-vă, cât mai e timp! 


Nu, nu dramatizăm, dar şi în Croaţia totul a 
început cu un referendum pentru autonomie. 

Iar d-l Csapo se delimitează. Deci delimitare, 
nu dezicere, nu desolidarizare, nu condamnare, nu... 
Ce înseamnă „delimitare”? Înseamnă circumscrierea 
unui punct de vedere propriu de aşa manieră încât să 
nu constituie o îndepărtare de consens. (Definiţia am 
desprins-o citind prima pagină a cotidianului 
Szabadság din Cluj, nr 199/11 X 1991). E clar, nu? 

D-l Csapo, după ce ne acuză, plin de 
suficienţă şi dispreţ, pe noi (!?) de diversiune, ne 
trimite la declarația d-lui Domokos Geza (publicată 
în acelaşi ziar), pe care o consideră tranşantă şi 
edificatoare. De fapt, aceasta, fără a fi tranşantă, este 
edificatoare, dar în cu totul alt sens. Domnia sa 
spune, în esență, că: autonomia în discuţie este în 
contradicție cu legislaţia , deocamdată, în vigoare în 
România; în contextul actual, intern (criză 
guvernamentală, tensiuni sociale şi etnice) şi extern 
(război civil în Iugoslavia) momentul ales pentru 
autonomizarea „Ţării Secuilor” este nepotrivit. De 
altfel, de aceeaşi părere sunt şi ungurii din Târgu 
Mureş chestionaţi de reporterul televiziunii. Deci să 
aşteptăm condiții mai prielnice şi legi noi (făcute de 
cine?), în rest totul e OK! 

Oameni buni, credeți că e bine ce faceți, 
credeți că este măcar în interesul vostru? Meditaţi la 
cele de mai sus până nu va fi prea târziu! 

Post scriptum 
Strânşi cu uşa, deputaţii UDMR condamnă orice 
acțiune îndreptată împotriva integrității teritoriale a 

țării, dar nu condamnă în mod explicit şi iniţiativa de 
autonomizare a Ţării Secuilor”. De ce? Simplu. 
Pentru că în viziunea dânşilor această „ţară în ţară” 
nu lezează integritatea teritorială a României, iar 
transformarea românilor în minoritari, discriminați 
negativ în propria lor ţară, nu constituie o atingere a 
demnităţii naționale. De unde ştiu? La fel de simplu. 
Din consultarea platformei-program a UDMR, unde 
se cere (sau pretinde): „Sistem local de 
autoguvernare al minorităţilor”, „rețea proprie şi 
autonomă de învățământ”, „reţea sanitară proprie”, 
„rețea proprie de cercetare ştiinţifică "etc., toate 
acestea, însă, fără a prejudicia integritatea şi 
suveranitatea ţării. Aşa scrie acolo, scepticii n-au 
decât să verifice. 

Şi-atunci, ne întrebăm cum se mai poate 
acorda credit unei pretinse bune-credinţe, trâmbiţate 
cu ostentație şi obstinație de către UDMR, când în 
spatele cuvintelor se ascunde echivocul şi 
demagogia? Cum mai putem crede în promisiunile 
de respectare a legilor şi de loialitate față de Țară, 
când însăşi platforma UDMR nesocoteşte legea 
fundamentală a țării, Constituţia? 


Totuşi iubirea Zeno Millea 
61/31 oct.-6 nov. 1991 

Comunismul şi...minorităţile 


Iredentismul maghiar este o realitate de 
necontestat. În ce măsură acesta exprimă crezul 
minorităţii maghiare din România şi îşi aserveşte 
programul UDMR este greu de apreciat. În general 
credem, sau ne place să credem, că este vorba de o 
mână de extremişti. De ce atunci vocile din interior 
care condamnă acest extremism sunt atât de puţine? 
Derută, oportunism, ţâfnă, frică sau câte puţin din 
fiecare? Cert e că reprezentanții UDMR, 
parlamentari sau nu, preferă, unei recunoaşteri 
cinstite a realității, orice altceva (eschiva, 
răstălmăcirea, minimalizarea, negarea şi, mai ales, 
contraatacul). De tipul celui lansat de d-l Tokay la 
şedinţa parlamentară de discutare a raportului 
Covasna-Harghita. Contraatac în care ni se impută 
că facem procesul revoluţiei în loc să-l facem pe cel 
al comunismului. 

Dragii mei dragi (mă adresez nu minorității 
maghiare, nu UDMR-ului, ci exclusiv extremiştilor, 
atâţia câți vor fi fiind), voi vorbiţi despre procesul 
comunismului? Voi care în primii 15 ani ați profitat 
numai de pe urma lui? Voi ne acuzați că facem 
procesul revoluţiei în loc să ne ocupăm de foştii 
comunişti? Că ne ocupăm de cei şapte pe care i-ați 
omorât voi şi nu de cele peste 1000 de victime 
propriu-zise ale revoluţiei? 

Voi sunteţi ultimii chemaţi să faceți procesul 
comunismului în ţara asta. Dar dacă tot vreți să-l 
faceţi, cu tot dinadinsul, atunci începeţi cu ai voştri, 
cu UDMR-ul. Că n-aţi făcut absolut nimic până 
acum. Ba dimpotrivă. 


67 


Şi imaginați-vă că, aşa cum pe voi v-a 
interesat, în primul rând, cum să redobândiţi 
Ardealul, tot aşa ne-a interesat pe noi, prioritar, cum 
să-l păstrăm! 

Comunismul a apărut în urmă cu 70 de ani, 
iar acum 1 se cântă prohodul. Pe când pofta voastră 
pentru Ardeal e veche de 1000 de ani şi nu vădeşte 
nici un semn de atenuare. Și dacă e să vorbim de 
comunismul care v-a „persecutat”, rugaţi-vă lui 
Dumnezeu să nu pun pe hârtie (chiar) tot ce ştiu 
despre acest subiect! 

lar în ceea ce îi priveşte pe cei şapte morți 
din secuime (nu ucişi — ci linşaţi, nu executați — ci 
sfârtecaţi, jupuiți, arşi de vii, cu ochii scoşi, cu 
şobolani în gură etc.), pe care îi opuneţi, în contextul 
dat, victimelor revoluţiei din '89, judecata voastră 
este la fel de strâmbă şi tendenţioasă. Nu cei peste 
1000 de eroi din Decembrie, ci toate victimele celor 
45 de ani de comunism pălesc în fața genocidului 
practicat în Ardealul de nord în doar patru ani (1940- 
1944). lar dacă le comparăm cu tributul uman global 
plătit de românii ardeleni de-a lungul secolelor, 
decalajul devine incomensurabil. 

Deci, dacă acordăm prioritate procesului 
iredentismului maghiar, o facem cu gândul nu la cele 
7 victime din Covasna şi Harghita, ci la întreaga 
jertfă adusă de poporul român pe altarul Ardealului 
în ultimul mileniu. O facem cu gândul la tot ceea ce 
a fost şi ar mai putea să fie, nu din vina noastră, ci 
exclusiv din a voastră. 


Mesagerul Transilvan Zeno Millea 
14 noiembrie 1991 

Din presa de limbă maghiară 


În Romániai Magyar Szo(RMSz) din 9-10 
noiembrie 1991, Român Gyözö relatează despre 
conferința de presă a UDMR din 6 XI '91: „...De 
altfel, diferența de opinie a constituit, de repetate 
ori, un obiect de discuţie. De exemplu, atunci când 
Domokos Geza a fost întrebat dacă împărtăşeşte 
nostalgia lui Tokes Laszlo pentru Regiunea 
Autonomă Maghiară. (...) S-a discutat şi raportul 
comisiei parlamentare referitor la judeţele Covasna 
şi Harghita. (...) Kozsokár Gábor a arătat că scopul 
real (al raportului — nota mea) a fost nu cunoaşterea 
adevărului, ci confirmarea prejudecăţilor unor 
corifei vetrişti.  (...) S-a discutat şi viitorul 
colaborării cu celelalte partide ale opoziției, 
arătându-se că UDMR, în urma semnării raportului 
şi de către formațiunile politice aparținătoare 
coaliției democratice, a rămas izolată. Îndreptăţeşte 
însă la optimism faptul că organizaţia județeană a 
PNȚCD a condamnat raportul, iar la Sfântu 
Gheorghe, Alianţa Civică, în cadrul unei adunări, a 
protestat împotriva diversiunii. Pentru că, şi asta au 
subliniat şi domnii Domokos şi Tokay, raportul a 
fost o diversiune politică. Nume n-au pomenit, dar, 
după cum au afirmat, ştiu cine se ascunde în spatele 
întregii chestiuni... ” 

Deci, atât comisia reprezentativă a 
parlamentului, cât şi reprezentanţii a 21 milioane de 
români sunt manipulați de către Vatra Românească, 
iar în secuime nu s-a întâmplat nimic, dar absolut 
nimic! 

Ar trebui să mă opresc aici, dar pentru cei de 

la AC şi PNŢCD, fie ei numai din secuime (oare?), 
mă simt obligat să merg mai departe. Şi voi folosi tot 
exclusiv presa de limbă maghiară. Deci, domnilor 
(să zicem Gavrilă Cojocaru şi Victor Roman), 
acțiunea de epurare, mai mult decât reală, a vizat 
până şi pe soțiile românce ale localnicilor maghiari 
(secui), chiar perfect adaptate şi asimilate. Iată, în 
acest sens, ce se putea citi în 22 iunie 1990 în acelaşi 
RMSz:  „„Subsemnata Székely Carmen, arhivar 
principal la Arhivele Statului din oraşul Sfântu 
Gheorghe, am ocupat acest post, vacant în 1970, 
prin repartiție guvernamentală, ca absolventă a 
facultăţii de Filologie din Cluj. (Repartiţie care se 
făcea, în ordinea mediei de absolvire şi la libera 
opțiune a absolventului în cauză!!! — nota mea). Am 
optat astfel deoarece soțul meu (secui din Sfântu 
Gheorghe! — n.m.), la data respectivă, lucra deja de 
un an în acest oraş. Deci, nu din Slobozia am venit 
aici, ci de pe băncile universității. lar limba 
maghiară o cunoşteam bine deja de pe atunci, fapt 
dovedit prin examenul prestat la ocuparea postului. 
Cu alte cuvinte, n-am venit în Sfântu Gheorghe ca să 
sporesc numărul românilor sau ca să slujesc vreo 
politică de romanizare, ci, cum era şi firesc, pentru 
a putea fi împreună cu soțul meu”. 

Orice comentariu este, cred, de prisos. 
Eventual ne-am putea întreba cel mult cum de a 
putut să apară aşa ceva în publicația respectivă? 
Pentru cei care ar fi tentaţi să creadă că Romániai 
Magyar Szo, cotidian „democratic şi neangajat” (nu 
este organ al UDMR), era mai democratic şi mai 
neangajat la vremea respectivă, voi reproduce un 
fragment, edificator, din articolul lui Kenez Jozsef 

publicat pe aceeaşi pagină cu trista şi penibila 
pledoarie a arhivarei: „Să nu ne lăsăm alungați de 
pe pământul strămoșesc, să nu renunțăm atât de 
uşor la luptă! (...) Aş fi curios ce-ar zice înalta 
noastră conducere dacă URSS ar asigura românilor 
din Basarabia aceleaşi drepturi pe care România ni 
le asigură nouă.” (A se reţine similitudinea care se 
stabileşte între Trianon şi pactul Ribentrop- 
Molotov!) 


Mesagerul Transilvan Zeno Millea 
19 noiembrie 1991 

Lâszlo Tökés 
şi cea de a 9-a poruncă 


Pe ultima pagină a săptămânalului Baricada 
(nr. 45/12 XI '91) susnumitul episcop mărturiseşte: 
„Nici în gândurile mele cele mai secrete nu am fost 
iredentist”. Pentru cei mai puțin avizaţi precizez că a 
noua poruncă a Decalogului ne îndeamnă să nu 
mințim (jurăm strâmb), iar dicționarele definesc 
iredentismul ca o tendință naționalist-şovină care îşi 
propune anexarea de teritorii străine în vederea 
recuperării unor conaționali minoritari. 

Să vedem însă, mai pe larg, ce zice d-l 
episcop în contextul respectiv: Eu nu am nimic 
comun cu revizionismul sau iredentismul (...) Dacă 
s-ar fi analizat toate comunicatele mele, toate 
luările mele de poziție, toate textele mele, nimeni nu 
ar găsi vreo idee, vreo concepție revizionistă sau 
iredentistă. Prin prejudecăți şi mai ales prin voința 
deliberată de a mă compromite, cei de la Putere şi 
extremiştii m-au „cadorisit” cu aceste aprecieri de 
iredentist...” 

Deci aşa! Nicăieri nimic. Să analizăm,aşadar, 
nu exhaustiv, nu toate „textele”, numai unul, cel de 
la Eger. (Ne cerem scuze că ne repetăm, dar merită: 
nicăieri, niciodată, nimeni nu s-a exprimat mai clar 
şi n-a explicat mai tranşant şi mai concis despre ce 
este vorba!) D-l episcop de Oradea, preşedinte de 
onoare al UDMR, a declarat acolo, textual, 
următoarele: „Problema care se pune este — a fi sau 
a nu fi! (...) Ardealul este în pericol de moarte! (...) 
Este vorba de iminența pierderii definitive a 
Ardealului, catastrofă comparabilă cu cea de la 

Mohács (1526, dată la care Ungaria dispare de pe 
harta Europei pentru 400 de ani — n.m.)! (...) Toți 
ungurii ardeleni să rămână pe loc, cei plecaţi să se 
întoarcă, altfel lupta pentru Ardeal îşi pierde rostul! 
(...) Avem drepturi istorice sacre asupra Ardealului! 

” Este vorba, deci, despre drepturile asupra 
Ardealului, despre lupta de a-l redobândi şi despre 
iminenţa ca pierderea, provizorie, a acestuia să 
devină definitivă. 

Şi totuşi, d-l episcop Tökés nu este iredentist. 
Nu este, pentru că în viziunea dânsului, expusă 
recent la Strasbourg, ungurii nu sunt minoritari în 
Ardeal, ci majoritari. Deci nu este vorba de 
iredentism, ci de autodeterminare. De dreptul celor 
un milion şi jumătate de unguri ardeleni de a fi 
majoritari față de cele 6-7 milioane de români 
ardeleni şi de a dispune, peste capul acestora, de 
viitorul Ardealului. 

Nu, episcopul Tokes nu este iredentist, nici 
măcar un iredentist mincinos. Sfinţia sa este un 
mincinos iredentist. Cineva care minte cu atâta 
consecvență, cu atâta patimă şi cu atâta lipsă 
elementară de acoperire, nu poate fi decât, în primul 
şi în primul rând, un mitoman inveterat. Drept care îi 
adresăm smerita întrebare: 

Tot ce fără jenă minţi, 

Când te-ntorci acas” dezmințţi! 
Ai uitat, oare, părinte, 

Cele zece Pravili sfinte? 


Mesagerul Transilvan Zeno Millea 
28 noiembrie 1991 

Ce mai găsim sub prelata...prelatului? 


Să continuăm, pe firul „mărturisirilor” d-lui 
episcop (făcute comentatorului de la „Baricada”): 
Nu am nici în gândurile mele secrete vreun fel de 
revizionism, consider că problemele fundamentale 
ale Europei de Est ar putea fi rezolvate prin 
spiritualizarea granițelor, printr-un sistem care ar 
diminua importanța frontierelor (...) Mi se pare 
absurd să gândeşti că rezolvarea tuturor 
problemelor care confruntă popoarele noastre s-ar 
putea face prin simpla redesenare a frontierelor”. 

De fapt, nu problemele existente se încearcă 
a fi rezolvate prin redesenarea frontierelor, ci dorința 
unora de a le redesena generează unica problemă din 
zonă, falsa problemă a minorității maghiare, folosită 
ca pretext pentru  „spiritualizarea” granițelor. 
Evident, nu toate graniţele, nu orice fel de graniţe, ci 
doar cele dintre actuala Ungarie şi teritoriile 
desprinse în 1918, prin autodeterminare, din 
imperiul Austro-Ungar ar urma să-şi „diminueze 
importanța”, în viziunea d-lui pastor şi a iredentei 
maghiare. Vechile graniţe ale imperiului vor deveni, 
dimpotrivă, cât se poate de materiale. Un prim 
exemplu elocvent în acest sens ne-a fost oferit în 
Slovenia şi Croaţia: granițele „spiritualizate” ale 
acestora (cu Ungaria) au permis înarmarea „până în 
dinți” şi, ulterior, „apărarea” granițelor imperiale 
prin război. După cum, campania de „spiritualizare” 
a celorlalte granițe în discuție (cu Voievodina, 
Ardeal, Rutenia, Slovacia) poate genera, într-un 
viitor mai mult sau mai puțin previzibil, situații 
similare. 

Iar d-l episcop Tokes Lâszlo, cavalerul fără 
frică (singur îşi afirmă calitatea de „erou al 
României”) şi prihană (se autodefineşte ca „artificial 
pătat” şi „deliberat compromis” de către Putere şi 
extremiști), duşmanul declarat al oricărui 
revizionism şi campionul spiritului şi al 
spiritualizării (granițelor), afirma la Eger, pe lângă 
referirile la lupta pentru redobândirea Ardealului în 
virtutea unor drepturi istorice sacre, şi faptul că 
Ungaria, la Trianon, a pierdut 2/3 din teritoriile sale 
naționale şi, pe de altă parte, că autonomia 
Ardealului nu este o soluție. De ce? Pentru că, chiar 
autonom fiind, el va continua să aparțină României, 
împreună cu care va fi sortit să rămână în sfera de 
influență rusească. 

Şi-atunci, care să fie soluția, sfinția voastră? 
Din moment ce România este iremediabil 
condamnată, singura soluție este, nu-i aşa, ca 
Ardealul să nu mai aparțină acesteia!? Dar atunci 
cui? 

Răspunsul îl cunoaştem de mult, l-am auzit şi 
l-am văzut, inclusiv pe hărți. Problema era cum se va 
proceda? Ne lămureşte tot „neprihănitul” pastor 
Tokes, specialist în spiritualizarea granițelor, printr- 
o declaraţie făcută recent în Germania (la Munchen): 
„Condiţiile din Ardeal sunt foarte asemănătoare cu 
cele din Croaţia, putând genera oricând evoluţii 
similare”. 

Deci aşa, domnule episcop, totul e pregătit 
deja pentru „iugoslavizare”? 


P.S. V-am rămas dator, sfinția voastră, încă de pe 
vremea Eger-ului, cu nişte versuri: 

Uneltiri, ca de satană, 

Ai ascuns după sutană, 
Reuşind lesne să-nşeli 

Pe naivi şi pe tembeli; 
Dar la Eger în cetate 

Ai uitat de „pietate” 

Şi în văzul lumi” -ntregi 
Ai extras de sub „prelată” 
Sigla , cea din "patruzeci: 
Crucea verde-nsăgetată! 


Totuşi iubirea Zeno Millea 
Nr. 71/ ian. 1992 

Consecvenţa inconsecvenţei 


După ce ne-a obişnuit cu, să zicem, inconsec- 
vența sa, am încercat să-l caracterizez astfel: Când 
se suie la estradă/ Cu o voce ca „dă” orgă/ Se 
dezice plin „dă ” morgă/ De cele rostite-n stradă. 

Şi domnia sa recidivează, recidivează cu con- 
secvenţă. Ultima oară în Parlament, când încerca să 
ne convingă, cu argumente logice, că referendumul 
de confirmare a Constituţiei nu are nici un rost. Şi, 
pe drept cuvânt, s-ar putea întreba oricine, ce rost are 
să consulți poporul, atunci când reprezentanții aleşi 
ai acestuia au fost, în proporţie de 80%, de acord cu 
Constituţia? 

Ceea ce nu înţelegem este de ce dl Radu 
Câmpeanu, pentru că, evident, despre dânsul este 
vorba, de ce tocmai domnia sa, care a semnalat, la 
vremea respectivă, maturitatea electoratului român, 
a denunțat discriminările şi obstrucţiile care au 
handicapat opoziția, şi care a condamnat „măsluirea” 
alegerilor, vine astăzi să facă considerațiile de mai 
sus? 

Deci, stimate d-le Câmpeanu, hotărâţi-vă: ori 
componenţa Parlamentului nu reflectă voinţa şi 
opțiunea electoratului (şi atunci referendumul este 
mai mult decât necesar!) ori votul parlamentarilor 
face inutil referendumul (şi atunci alegerile din 20 
mai au fost cinstite şi corecte!) Tertium non datur! 
P.S. Noi considerăm necesar referendumul, pentru a 
aproxima cifra celor care contestă atributul de stat 
național unitar, suveran şi indivizibil al României. 


Mesagerul Transilvan, 7 XII '91 Z. Millea 

UDMR în faţa naţiunii! 


În tr-o recentă emisiune TV Partidele în faţa 
națiunii, UDMR a ţinut să ne asigure, pentru a 
împrăştia orice iluzie, că parlamentarii ei au votat, în 
bloc, împotriva Constituţiei, exclusiv din proprie 
inițiativă. Motivele invocate le-a putut asculta 
oricine.  Rezumând, putem conchide că i-a 
nemulțumit faptul că în loc de privilegii colective au 
primit doar drepturi individuale. 

De reținut, însă, din cele expuse, cu morgă şi 
condescendenţă, de către d-l Frunda şi colegii 
domniei sale este faptul că UDMR, deşi a votat 
împotriva ei, va respecta Constituția. Drept care, 
pentru a-i ajuta să se ţină de cuvânt, le-am sugera ca, 
pentru început, să elimine, să anuleze tot ce este 
neconstituţional în doctrina lor şi în roadele acesteia. 
Care va să zică, să-şi schimbe platforma-program, 
epurând-o de tot ce lezează atributul de stat național 
unitar, suveran şi indivizibil al României, să renunţe 
la autonomii şi enclave şi la tot ce-au întreprins până 
acum în direcţia acestora. 

Şi dacă UDMR vrea să demonstreze că este 
într-adevăr o uniune democratică care militează 
pentru un stat de drept, că respectă Constituţia şi 
legile ce decurg din ea, într-un cuvânt, că este loială, 
fără rezerve, țării şi poporului român, are de făcut, la 
urma urmei, doar un singur lucru: să recunoască, 
odată şi pentru totdeauna, Trianonul şi tot ceea ce a 
statuat şi consfințit acesta. Până această recunoaştere 
nu este făcută (şi ungurii n-au făcut-o niciodată, la 
nici un nivel), n-avem ce discuta despre bună- 
credinţă şi loialitate. 

Vi s-a mai aruncat, dragii mei dragi, această 
mănuşă, dar nimeni nu s-a repezit s-o ridice, Ba, 
dimpotrivă, aţi ignorat-o cu desăvârşire. Oare de ce? 


Mesagerul Transilvan Zeno Millea 
nr.270/6 decembrie 1991 


Autorului anonim al unui pamflet 
care ne acuză de diverse „isme” 


„Vatra” e de piatră, 
Tu, sărmane bard, 
Javra care latră 
Dincolo de gard! 


Ardealul 
20 II 1992 Zeno Millea 

„Calul troian” în Transilvania 


Despre rădăcinile şi implicaţiile recentelor 
evenimente din Iugoslavia s-a scris mult şi cu miez. 
Poate nu s-a accentuat suficient faptul că dintre toți 
slavii meridionali doar slovenii şi croații sunt 
catolici, restul fiind ortodocşi. 

În contextul dat [dreptul la autodeterminare 
al componentelor naționale, de desprindere dintr-o 
confederație „dominată” de o populaţie majoritară 
(dominație de sorginte  „național-comunistă”), 
secesiune revendicată în numele unor înalte 
considerente de emancipare şi integrare europeană, 
toate acestea, însă, pe aria geografică a unui fost 
imperiu şi cu largul sprijin al foştilor stăpâni!], 
ignorarea componentei confesionale mi se pare o 
dovadă de naivitate. 

Şi, fără să vreau, gândul mă duce (aduce, 
readuce...) la Transilvania, tot fostă componentă a 
aceluiaşi imperiu ca şi Slovenia şi Croaţia şi 
tot...Dar să ne oprim la o singură verigă a lanţului 
dezbinare — destabilizare — dezmembrare — anexare 
(a unei părți, vizavi de care obligațiile asumate faţă 
de întreg nu mai sunt operante), în speţă la prima 
sau, mai precis, la una din componentele ei, aceeaşi 
de care ziceam că n-a fost îndeajuns subliniată în 
cazul Iugoslaviei. Deci, dezbinarea religioasă, 
indusă prin conflicte interconfesionale. Să încercăm 
să schițăm datele reale (sau aparent reale) ale 
problemei. Este vorba de o acţiune, firească şi 
legală, de repunere în drepturi (morale şi materiale) 
a Bisericii Greco-Catolice, biserică abuziv 
desființată în 1948, şi de dificultățile pe care le 

întâmpină această acțiune. Până aici totul pare a fi în 
regulă. Ceea ce nedumereşte, ca să mă exprim 
eufemistic, în poziția uniaților şi a susținătorilor 
acestora (poziţie exprimată, explicit, în presă) sunt 
următoarele elemente: 

— interpretarea dată dificultăților amintite; 

— ignorarea realităților „din teren”; 

— amplificarea artificială a problemei şi, mai ales, 
„europenizarea” ei; 

— mijloacele şi aliații folosiți în vederea depăşirii 
„dificultăților”. 

Astfel, în viziunea respectivă, totul s-ar putea 
reduce la următoarele două şiruri de egalităţi: 
- catolicism — occident — democraţie; 

- ortodoxie — orient — comunism. 

Se ignoră faptul că la ora actuală numărul 
greco-catolicilor autentici (pentru care apartenența la 
biserica „unită cu Roma” este o chestiune de crez, de 
conştiinţă) este infim. 

După cum se ignoră şi faptul că imensa 
majoritate a fostelor biserici greco-catolice 
(construite din contribuția credincioşilor), astăzi 
revendicate, sunt frecventate şi susținute material de 
către enoriaşi ortodocşi, născuţi ca atare, şi cărora 
nici prin gând nu le trece convertirea la catolicism. 

Referitor la aliaţi, aş aminti că cei mai activi 
dintre aceştia sunt reprezentanții UDMR (şi, fireşte, 
cei ai bisericilor catolice maghiare, în frunte cu 
primatul de la Esztergom) 

În ceea ce priveşte mijloacele, deloc 
creştineşti, folosite în campania de „restaurare”, 
merită menționate presiunile exercitate asupra 
preoților ortodocşi ce slujesc în fostele biserici 

uniate (anonime şi telefoane de ameninţare) şi 
atacurile de presă îndreptate împotriva Ortodoxiei, în 
general, şi a Bisericii Ortodoxe Române (BOR), în 
particular. Astfel, se afirmă că ortodoxia este o sectă, 
că românii ar fi primit creştinismul de la Roma şi nu 
pe filieră bizantină, ba, mai mult, BOR este acuzată 
de trădare. 

Nu ne-am propus să discutăm priorități 
dogmatice şi nici dacă un compromis temporar, care 
asigură supraviețuirea, este preferabil unei 
intransigențe absolute dar fatale. Dar, pentru că, în 
accepțiunea noastră, trădarea se raportează primar şi 
primordial la fiinţa naţională, şi fiind convinşi că 
supraviețuirea acesteia este(şi a fost, timp de două 
milenii!) tributară bisericii, am vrea să stabilim cine 
şi când a trădat, nu neapărat pentru a acuza ci, mai 
degrabă, pentru a face lumină. 

Dacă, aşa cum se susține mai nou, Biserica 
Română a fost inițial catolică, atunci, când cu 
grecizarea şi slavonizarea ei, cine au fost cei ce au 
trădat: ortodocşii (care nu existau încă) sau 
neprihăniții catolici?! 

Cu alte cuvinte: sau catolicii români s-au 
lăsat slavonizaţi, dar atunci terminăm cu trădarea 
strămoşească a românilor ortodocşi, sau ortodocşii 
români au acceptat slavonizarea, dar atunci 
terminăm cu „creştinismul primit de la Roma”! 
Tertium non datur! 

La fel de simplu se pot demonta şi alte 
acuzaţii de trădare, prezente cu duiumul nu numai în 
presă, ci în veritabile cicluri consacrate subiectului, 
printre care se distinge cartea lui Anton Moisin („O 
gravă lovitură dată neamului...”, Pol/sib, Sibiu, 

1992), carte pe care am cumpărat-o în principala 
biserică greco-catolică din Cluj (fostă a 
„Minoriţilor ”). 

Aşa stând lucrurile, vorba nu ştiu cui, să 
trecem (mai bine) la 1700, dată la care, sigur şi fără 
echivoc, putem vorbi despre catolicism în Ardeal 
(chiar dacă era vorba de un hibrid conjunctural care 
nu avea autonomie proprie, care era subordonat 
primatului de la Esztergom, care era condus, de iure, 
de un român, dar, de facto, de un „politruc” iezuit 
fără a cărui ştire şi aprobare nu putea să mişte nici 
un deget etc., etc.etc.) 

Am putea discuta dacă înființarea bisericii 
greco-catolice a fost sau nu un act de trădare. Dacă a 
fost, a fost o trădare a unor persoane particulare şi nu 
a unei nații sau a unei instituții, pentru că BOR a 
continuat să existe şi, după datele pe care le dețin, a 
continuat să reprezinte majoritatea. 

Pe de altă parte, cine susține că acolo ar fi 
fost vorba de o mână întinsă românilor , în vederea 
emancipării şi propăşirii acestora, acela fie suferă de 
o formă gravă de naivitate, fie este campionul 
scatofagilor. 

Ce-a reprezentat, în fond, unirea cu Roma? 

Pentru Vatican, un act de prozelitism. 

Pentru Viena, un mijloc de aservire (şi) 
confesională a românilor ardeleni şi, pe de altă parte, 
o încercare de a contrabalansa predominanţa 
reformată maghiară din Ardeal. 

lar pentru Budapesta, încă o componentă 
(confesională) de deznaționalizare a românilor şi un 
mijloc ideal de dezbinare („divide et impera”) în 
perspectiva mult aşteptatului „dualism”. 

Aşa stând lucrurile (şi nu altfel!!!), instituția 
ca atare nu a fost şi nu putea să fie decât o capcană, 
un „Cal troian”. Că acesta a putut fi deturnat de la 
scopurile şi speranţele investite în el, este strict 
meritul unor personalități, meritul unor români (nu 
foarte mulți, dar nici puțini) luminaţi, curajoşi şi 
patrioți, care au ştiut şi au reuşit să transforme 
capcana într-o rampă a emancipării şi deşteptării 
naționale. Doar atât că aceştia au avut de luptat şi cu 
politica potrivnică, şi cu forurile ierarhice bisericeşti, 
ba chiar şi cu mulți dintre propriii conducători care, 
de frică sau din oportunism, au respectat regulile 
jocului. Drept care, un Inochentie Micu a murit în 
uitare şi mizerie (după ce a fost destituit de Vatican, 
în loc să i se facă dreptate!), alţii au fost închişi sau 
surghiuniți, alţii nevoiţi să se refugieze în Ţările 
Româneşti, iar Samuil Micu, Gheorghe Şincai, Petru 
Maior — corifeii Şcolii Ardelene — au fost, o viaţă 
întreagă, prigoniți (ăsta e termenul folosit în 
Enciclopedia Minerva!) de către propriul lor episcop 
uniat: loan Bob! 

Dar, pentru că am pornit de la trădare, nu 
pentru a acuza, nu pentru a condamna, ci pentru a 
ilustra că într-o sursă maghiară de prestigiu uniaţia, 
ca instituție (dar şi în ceea ce-i priveşte pe înainte 
stătători) nu putea reacționa altfel, să apelăm la cel 
mai cunoscut lexicon maghiar. Îmi permit să citez 
din Revai Nagy Lexikona (vol. VI, pag. 599). Este 
vorba de alipirea Ardealului la Ungaria în cursul 
revoluţiei de la 1848 (despre care d-l Szăcs Geza, 
omul nr. II al UDMR, afirma, la 1 decembrie 1990 la 
Alba Iulia, că ar fi fost doar o încercare de atragere a 
Ardealului în revoluţie, de partea Ungariei) şi despre 

atitudinea bisericii greco-catolice vizavi de această 
anexare. Alipirea a fost hotărâtă în şedinţa dietei 
transilvane (Cluj, 30 mai 1848), conform 
paragrafului VII al  revendicărilor  paşoptiste 
maghiare, şi a fost promulgată de către Ferdinand al 
V-lea în 10 iunie 1848. Această efectivă anexare a 
Ardealului la Ungaria (care a durat până la 
înfrângerea revoluției şi a fost reiterată în 1867) a 
fost sprijinită activ, conform sursei citate, de către 
biserica greco-catolică. Dar să vedem ce spune 
reputatul lexicon maghiar (editat în 1912) în 
volumul VI, la pagina 599, coloana II, rândul 2: 
„Lemeny János, fogarasi görög katolikus püspök, 
hive narad ugyan az unionak, de Saguna András, a 
görög keletiek püspöke, az udvarral szövetkezve és 
Rajasich szerb patriarchával egyetértve, tiltakozik és 
kész hadat izenni a magyarságnak” [Episcopul 
greco-catolic din Făgăraş, Ioan Lemeni, rămâne fidel 
unirii (Ardealului cu Ungaria! — n.m.), dar Andrei 
Şaguna, episcopul ortodocşilor, aliindu-se cu curtea 
şi în consens cu patriarhul sârb Raiaşici, protestează 
şi e gata să declare război maghiarimii]. Tot acolo, 
rândul 35: „Lemény János, fogarasi püspök, nemzeti 
lobogoval az utcára ment s beszédet tartva a sok 
ezernyi sokaságnak, megáldotta az uniot” [Ioan 
Lemeni, episcop de Făgăraş, a ieşit în stradă cu 
drapelul național (maghiar! — n.m.) şi, adresându-se 
mulțimii (de maghiari! — n.m.), a binecuvântat 
unirea]. 

Dacă acordăm credit celor relatate, în 
perspectivă istorică (peste 60 de ani) de către Révai 
Nagy Lexikona, atunci comentariile şi concluziile 
sunt de prisos. Ştim însă cum se scrie, uneori, istoria 

ŞI, mai cu seamă, cea a Transilvaniei (în viziunea 
vecinilor noştri). Cert este că cele de mai sus 
reprezintă un model de derulare „convenabilă” a 
evenimentelor respective, un model ce se încadrează 
în logica şi finalitatea investite în promovarea greco- 
catolicismului, încă de la începuturile sale. Cu alte 
cuvinte, o inițiativă menită să adauge dezbinării — 
deznaţionalizării — asimilării laice (şi) o componentă 
confesională, trebuia să se materializeze, în optica 
inițiatorilor, într-o atitudine de felul celei atribuite 
(cu sau fără temei) episcopului Lemeni în paginile 
lexiconului citat. 

Să nu fiu greşit înţeles. Tot ceea ce vreau să 
demonstrez este că atributul inițial de „cal troian” al 
bisericii unite, pentru promotorii revizionismului 
hungarist, este la fel de actual şi astăzi. 

În acest sens, să nu ne mirăm că cei ce 
condamnau biserica ortodoxă din Transilvania 
pentru „vina” de a se opune alipirii acesteia la 
Ungaria, o acuză şi astăzi de opoziţie față de 
„intrarea în Europa” lar între „europenizarea” 
Transilvaniei şi alipirea de acum 150 de ani, în 
viziunea iredentei maghiare, nu există nici o 
deosebire. 

Aşa că, dacă biserica ortodoxă a trădat 
vreodată, ea a trădat nu interesele românilor, ci pe 
cele ale Ungariei. Acest lucru ar trebui să-l ştie, nu 
atât denigratorii de astăzi, majoritatea de rea 
credinţă, cât ceilalți, toţi acei care înclină să acorde 
credit denigrărilor, toți acei care nu înţeleg ce şi cine 
se ascunde în spatele dezbinării religioase induse şi 
întreținute artificial în România (în speţă în Ardeal), 
de la revoluţie încoace. 

P.S. Aflăm, din recent comunicatele date ale 
recensământului, că avem în ţară 87% ortodocşi şi 
1% greco-catolici. Ca atare, dreptul firesc al celor 
din urmă de a-şi redobândi lăcaşele de cult trebuie 
corelat cu realitățile statistice stabilite. Orice altă 
orientare va însemna deturnarea unei îndreptățite 
acțiuni reparatorii spre obiective străine de libertatea 
cultelor religioase, de armonia interconfesională şi 
de menirea unei biserici creştine. Şi orice deturnare 
de acest fel va constitui un act ostil intereselor țării 
şi poporului român. 


Credinţa Străbună Zeno Millea 
1 — 15 martie 1992 
Aide mémoire 

Am afirmat, cândva, despre domnul Radu 
Câmpeanu că este consecvent doar în inconsecvență. 

Şi iată că domnia sa nu se dezminte. Cu ceva 
vreme în urmă, la emisiunea „Partidele politice în 
fața naţiunii”, preşedintele PNL afirma, printre 
altele, că liberalii nu intenţionează şi n-au intenţionat 
niciodată să-i readucă pe moşieri şi că nici un 
reprezentant al partidului n-ar fi făcut vreo declarație 
în acest sens. 

Îmi permit să-l contrazic. La prima sa 
apariție pe ecranul „Televiziunii Române Libere” 
(împreună cu d-l I.V. Săndulescu), primele cuvinte 
rostite de către d-l Radu Câmpeanu au fost: „Vrem 
monarhie şi restituirea pământurilor liberalilor”. 

Oare să nu fi fost nici un moșier printre ei? 


Mesagerul Transilvan, 9 V '92 Zeno Millea 

Târziu, d-le Câmpeanu 


În România Liberă din 18 III, la întrebarea: 
„PNL a fost primul partid care a colaborat bine cu 
UDMR; în prezent există unele discuţii în staful dv. 
privind faptul că alianța cu UDMR a dus la o 
pierdere de voturi, în special în Ardeal; veţi merge 
în continuare cu UDMR în ciuda acestei situații? ”, 
d-l Radu Câmpeanu răspunde: Noi am fost primii 
care am semnat, în 1990, declaraţia cu UDMR. (...) 
UDMR şi-a pus liste separate acolo unde era 
convinsă că va lua multe voturi (...) Începem să fim 
deranjaţi de unele declaraţii care se fac fie de 
pastorul Tokes  (...) fie de alții. Acum, pe 14 
februarie, am avut două declaraţii de acest fel, 
făcute de ministrul Apărării Naţionale al Ungariei şi 
de subsecretarul de stat pentru naţionalităţi. Noi 
considerăm că asemenea luări de poziție sunt 
completamente neavenite şi că ne-au adus un rău 
cert. Am făcut, la rândul nostru, o declaraţie, 
solicitând şi UDMR să-şi precizeze poziția. Nu a 
făcut-o. În aceste condiţii noi (...) nu înțelegem să 
continuăm Să luăm asupra noastră atitudini pe care 
le considerăm antiromâneşti şi chiar antieuropene ”. 

Ar trebui să zicem, nu-i aşa, doar atât: Slavă 
Domnului, mai bine mai târziu decât niciodată! Dar, 
pentru că există un dar...(sau chiar mai multe). 

Deci, stimate d-le Radu Câmpeanu, se impun 
câteva întrebări. De ce v-au trebuit doi ani ca să 
constatați că UDMR este o agentură a iredentismului 
maghiar, iredentism ridicat de mult la rang de 
politică de stat în Ungaria, atunci când dovezi în 
acest sens au existat cu duiumul în intervalul 

menționat? (ca să amintesc doar declarațiile 
pastorului Tokes, preşedintele de onoare al UDMR, 
făcute la Eger în urmă cu un an). 

Dacă aţi ignorat aceste dovezi înseamnă că 
prezența d-voastră în fruntea unui partid cu 
pretenţiile PNL este totalmente neavenită, iar alianța 
cu UDMR (singur afirmaţi că ați fost primii care aţi 
făcut-o) este nu numai conjuncturală, oportunistă, ci 
constituie şi o gravă culpă politică. 

Dacă nu ați ignorat dovezile respective 
înseamnă că ați angajat, cu bună ştiinţă, o alianță cu 
caracter antiromânesc şi antieuropean (calificativele 
vă aparțin), urmărind nişte obiective pe care nu le 
ştim dar le putem presupune. 

lar acum, când constatați că alianţa cu 
UDMR v-a privat de un număr considerabil de 
voturi în Ardeal, dintr-o dată aveţi revelaţia politicii 
şovine şi revizioniste a respectivei uniuni şi vă 
deziceți de alianța cu ea? Şi vreți să vă credem? 
Când aţi fost sincer, d-le Câmpeanu, atunci când n- 
ați văzut ceea ce şi orbul vedea, sau acum când aţi 
constatat că voturile românilor speriați de 
iredentismul maghiar atârnă mai greu în balanță 
decât cele ale UDMR? V-aţi decis şi d-voastră să 
mizați pe ultima carte, aşa zisa carte a 
naționalismului? Renunţaţi, d-le Câmpeanu, românii 
ardeleni, care-şi apără ființa naţională şi vatra 
străbună, au ştiut cu cine să voteze şi o vor şti şi în 
viitor. 

Şi încă ceva. Acel domn Zamfirescu, (Dinu, 
dacă nu mă înşel), care în iunie 1989 şi-a pus 
semnătura, la Budapesta, pe un act care preconiza 
autonomia Ardealului, nu era reprezentantul 

Clubului Liberal din Paris, club pe care, dacă bine 
ştiu, la vremea respectivă îl conduceați chiar d- 
voastră, domnule Radu Câmpeanu? 


P.S. Şi dacă tot am ajuns la semnăturile ce figurau 
pe actul final al respectivei consfătuiri de la 
Budapesta, trebuie să mai spun că surse indiscrete 
(mă refer la presă, fireşte) susțin că printre acestea se 
puteau regăsi, alături de nume sonore ale elitei 
intelectuale din diaspora, şi semnăturile doamnei 
Ariadna Combes — fiica disidentei Doina Cornea şi 
cea a reprezentantului casei regale de la Versoix. 


P.P.S. Şi dacă tot am ajuns la contraproductivitatea 
unei alianțe cu un duşman declarat al statului 
național român, unitar, suveran şi indivizibil şi la 
primul partid „istoric” care, totuşi, o recunoaşte, nu 
ne putem reprima întrebarea: pe când o delimitare 
similară şi din partea PNŢCD? Nu de alta, dar în 
ianuarie 1990, primul ziar românesc care a semnalat 
şi condamnat activitatea iredentistă a UDMR a fost 
„Dreptatea? PNT-ului (încă fără CD în coadă!!!) 
Fără comentarii! (Să le facă alții, pentru care eu sunt 
„oaia neagră!) 


Mesagerul Transilvan Zeno Millea 
Nr.342/28-30 III, 1992 

Marginalii la „Păduchele” 


La 6 martie 1992 se putea citi în Brassoi 
Lapok, sub semnătura d-lui Jakab Antal, articolul 
intitulat „Păduchele”, din care „Adevărul” (28 III 
'92) reproduce un fragment, folosindu-se de o 
traducere publicată în paginile revistei „Gazeta de 
Transilvania” în 25 martie a.c. lată ce conține 
fragmentul respectiv: 

„,..„Păduchii s-au cuibărit în izmenele țesute 
din pânza românească a marelui francez revenit şi 
devenit marele conducător de partid, RADU 
CÂMPEANU. După revenirea în ţară, marele 
liberal european a reuşit să se instaleze în fruntea 
liberalilor de la noi. A venit apoi cu mari promisiuni 
pentru noi (...) şi iată că în urmă cu doi ani i-am 
acordat cu toții votul. Nu pentru prima oară, dar şi 
de această dată ne-am păcălit, aşa cum ne-am 
păcălit şi pe vremea lui Petru Groza”. 

Discretul ziarist de la „Adevărul? care 
semnează V.N., comentează în fel şi chip textul cu 
pricina, dar lasă pe dinafară esenţialul. În cele ce 
urmează, ne-am propus să ne ocupăm de această 
„scăpare”. 

Fragmentul reprodus, în partea lui finală 
conţine, în subtext, o mărturisire în premieră, un 
adevăr negat până acum cu obstinaţie de către cei de 
la UDMR. Mărturisirea, fireşte involuntară a d-lui 
Jakab Antal reprezintă pentru noi, nu o revelaţie, ci o 
confirmare, iar pentru altera pars o imensă gafă, 
(gafeurul merită felicitări şi toată compasiunea 
noastră pentru ceea ce-l aşteaptă). 

Să revenim deci la text. Domnul J.A., după 

ce recunoaşte că în 20 mai '90 electoratul maghiar l- 
a votat în bloc pe d-l Radu Câmpeanu, spune în 
continuare: „Nu pentru prima oară, dar şi de 
această dată ne-am păcălit, aşa cum ne-am păcălit 
şi pe vremea lui Petru Groza”. Ce altceva se poate 
deduce de aici decât că electoratul maghiar a votat, 
în bloc, în noiembrie 1946, cu cei ce l-au înscăunat 
ca prim ministru pe Groza, la 6 martie 1945? Deci 
cu comuniştii şi pentru comunism. Deci 
colaboraționism total! De ce această bruscă virare de 
180 de grade, atunci când pentru voturile românilor 
a fost necesară o intensă măsluire? 

Să mergem mai departe cu deducțiile pe care 
logica textului le impune. De ce l-au votat ungurii 
din România (în speță din Ardeal) pe Petru Groza? 
Pentru că le-a făcut „mari promisiuni”. Care au fost 
acestea? Sigur, una dintre ele se referea la mult 
visata autonomie a „Țării Secuilor”. Şi Groza s-a 
ținut de cuvânt, pentru că ce altceva a fost aşa 
numita Regiune Autonomă Maghiară (RAM)? 

Şi-atunci, în mod firesc, ne punem întrebarea, 
cum şi de ce s-au „păcălit şi pe vremea lui Petru 
Groza” conaționalii d-lui Jakab Antal? Ce alte 
promisiuni (mai mari) le-a mai făcut (şi nu le-a 
respectat) primul premier comunist al României? Te 
pomeneşti că după RAM trebuia să urmeze un 
Ardeal autonom? Sau poate mai mult? 

Stimaţi minoritari care gândiţi şi simțiți la fel 
cu d-l Jakab, nu ştiu ce v-a promis, în urmă cu doi 
ani, marele liberal european”, dar, pentru a nu mai fi 
păcăliți, v-aş sugera să abandonaţi postura de 
mercenari electorali ce-şi vând voturile, când la unii, 
când la alţii, pentru o himeră. Renunţaţi, pentru 

numele lui Dumnezeu, la această „„monoteistă” şi 
delirantă „politică” pe care o duceți de peste 70 de 
ani şi nu vă mai puneţi, în funcție de conjunctură, ba 
în slujba fascismului, ba a comunismului, ba a 
opoziției (mai mult sau mai puţin) democratice. 

Stimaţi mercenari electorali, înțelegeţi, odată 
şi pentru totdeauna, că sunteţi victimele unei duble 
manipulări: una etnico-iredentistă şi alta generatoare 
de „păcăleli”. Iar cei ce vă înregimentează sunt, la 
rândul lor, manipulați de adevărații scenarişti ai 
destinelor planetare, cărora puţin le pasă de obsesiile 
şi visele voastre. 

Ca atare, vă îndemn să coborâţi cu picioarele 
pe pământ şi să cântăriți lucid relația miză — şansă — 
preţ. Poate, totuşi, renunțaţi. Ar fi mai bine, sunt 
convins, Şi pentru noi, şi pentru voi. 


Mesagerul Transilvan Zeno Millea 
24 aprilie 1992 
Demagogie UDMR-istă 

La emisiunea „Partidele în fața națiunii” (11 
VI '92), dl senator Marko Bela, întrebat fiind cum 
comentează spusele colegului său Adrian Moțiu, 
răspunde, ofensat, că şi-a expus deja părerea, dar 
televiziunea n-a binevoit s-o dea pe post. Pentru ca a 
doua zi, manipulata noastră televiziune reparându-şi 
omisiunea, să aflăm că, de fapt, dl Marko a declarat 
în Senat că nu e pregătit să-i răspundă dlui Moțiu. 

Dle senator UDMR, cu aşa aptitudini pentru 
„slalom” de ce n-aţi ales mai bine o pârtie de schi? 


Mesagerul Transilvan, 19 VI '92 Zeno Millea 

Steinhardt contra Rosen 


Fără urmă de antisemitism şi derutat de 
nedreapta campanie de culpabilizare a României (ca 
promotor al Holocaustului) promovată şi întreținută 
de către Moses Rosen (din raţiuni care îmi scapă), aş 
dori să-l întreb pe d-l şef-rabin dacă cunoaşte 
părerea unui conaţional de-al domniei sale referitor 
la acest subiect, conațional al cărui statut moral îi 
conferă o credibilitate greu de contestat. 

Este vorba de N. Steinhardt, autorul cărții 
„Jurnalul Fericirii” şi de un portret al mareşalului 
Antonescu schițat la pagina 131 din respectivul 
volum. Îmi permit să citez: 

„Despre Antonescu însă nu pot să nu arăt că, 
oricum, singurul în toată Europa a cutezat să i se 
opună lui Hitler, să-i țină piept într-o chestiune de 
onoare personală pentru acesta, în care nici Petain 
nici cardinalii nu i-au spus nu. În vreme ce floarea 
aristocrației germane, generalii şi feldmareşalii 
acoperiți de medalii şi decoraţii stăteau smirnă în 
fața lui şi tremurau, iar el făcea spume la gură şi 
alerga urlând de la un capăt la altul al încăperii, 
Antonescu i-a ţinut piept în propriul lui bârlog de la 
Berchtesgaden; dârz, cu modestia cuvenită, a scăpat 
de la moarte câteva sute de mii de suflete de evrei”. 

Ce părere aveţi, stimate rabin şef? 


Ardealul, 14 IV 1992 Zeno Millea 

Basarabia, prezent şi viitor 


S-au spus şi scris vrute şi nevrute despre ce- 
ar fi trebuit să facă şi n-a făcut conducerea 
Republicii Moldova, despre ce-ar fi trebuit să facă şi 
n-a făcut conducerea României, despre dezinteres, 
lipsă de fermitate, neexploatarea şansei istorice şi 
multe, multe altele. 

Cred că a sosit momentul unui bilanț. Să 
începem cu sfârşitul. 

Deci, Republica Moldova, după ce şi-a 
obținut recunoaşterea internațională ca stat 
independent şi suveran, s-a integrat în ONU, a 
dobândit din partea conducătorilor statelor CSI 
recunoaşterea actualelor granițe şi asigurări în sensul 
inexistenței unor pretenții teritoriale, a purces fără 
întârziere la „a face ordine în propria casă” Fără să fi 
avut răbdarea şi clarviziunea politică de a aştepta 
realizarea celor de mai sus, orice acțiune îndreptată 
împotriva separatiştilor transnistrieni ar fi presupus 
riscuri majore cu implicaţii lesne de bănuit. Ca atare, 
politica promovată (...) a fost, contrar altor păreri, 
singura în stare să asigure o şansă de reuşită, cel 
puţin teoretic. 

În ceea ce priveşte conducerea ţării noastre, 
tot ce putea ea să facă, în contextul dat, pentru a 
ajuta şi nu a încurca lucrurile, era acordarea unui 
sprijin diplomatic eficient. Şi asta a şi făcut. 
Răstimpul record în care Moldova a dobândit toate 
investiturile care să-i asigure legitimitatea ultimelor 
decizii nici nu putea fi imaginat altfel. Aş aminti 
doar faptul că declararea stării excepționale s-a 
produs la 24 ore după ce ministrul nostru de externe 

s-a întors de la Helsinki — unde a discutat cu 
omologii săi din Rusia, Ucraina şi Moldova — făcând 
pe drum şi două escale: una la Moscova şi alta la 
Chişinău. 

Atât, deocamdată, despre  sângeroasa 
diversiune de dincolo de Nistru. 

În ceea ce priveşte problema de fond, cea a 
realipirii Basarabiei şi a celorlalte teritorii româneşti 
răpite prin pactul Ribentrop — Molotov, situația este 
şi mai complicată. Fel de fel de partide, organizații, 
persoane (ultima dată, la televizor, d-l Lupan), 
propun tratative cu Rusia, ignorând faptul că nu 
Rusia ci URSS (care nu mai există) ne-a luat 
Basarabia şi Bucovina de Nord, iar teritoriile 
româneşti de dincolo de Prut, care nu se regăsesc în 
actuala Republică Moldova, aparțin, astăzi, nu 
Rusiei, ci Ucrainei. Se nasc de aici o serie întreagă 
de întrebări: 

— ce facem cu teritoriile transnistriene care n-au 
aparținut niciodată României? (ci imperiului tarist, 
URSS-ului şi, de drept, Ucrainei) 

— cum poate fi ignorat faptul că mărul discordiei îl 
reprezintă refuzul  rusofonilor  transnistrieni 
(majoritari în zonă) de a fi integrați României? 

— nu realizează nimeni (sau aproape nimeni) că 
agitația unionistă,  intempestivă, de sorginte 
basarabeană sau aparținând, cu precădere, vocilor 
nesăbuite (ori rău intenționate) din ţară, a constituit 
motivul (sau măcar pretextul) declanşării războiului 
civil din Transnistria? 

— ce sunt rusofonii din Transnistria, ruşi sau 
ucrainieni? 

— dacă separatiştii lui Smirnov sunt ruşi, sprijiniți, 

după cum se afirmă şi se confirmă, de forţe 
imperialo-comuniste ruseşti, în ideea constituirii 
unui cap de pod, în egală măsură antiromânesc şi 
antiucrainean, atunci de ce forțele mercenare au 
putut străbate nestingherite vastele întinderi ale 
Ucrainei, ştiut fiind că Republica Moldova are 
graniţe exclusiv cu aceasta şi nicidecum cu Rusia? 

— cine ar fi prima interesată să redobândească un 
teritoriu istoric, intens industrializat, asigurându-şi 
concomitent şi o graniță naturală? 

O paranteză se impune. Configuraţia geo — 
politică locală (teritorii româneşti rupte din R. 
Moldova ce au fost atribuite Ucrainei — şi invers!), 
pe care o regăsim şi în Iugoslavia lui Tito (graniţe 
nefireşti între Serbia şi Croația) nu este 
întâmplătoare, ci reprezintă rezultatul unei politici 
deliberate a conducerii comuniste, vizând crearea 
unor şicane (de tip „cuiul lui Pepelea”) care să facă 
cât mai dificilă ieşirea din federație a unei republici 
unionale. Şi, din păcate, „şicana” are bătaie lungă, 
acționând şi după destrămarea uniunii. Iar rezultatul 
este acelaşi: război civil. 

Mai există un aspect, deloc neglijabil, cu care 
ar fi trebuit, poate, să începem. Alipirea, pe care, 
evident, orice adept al unității naționale române o 
doreşte ca pe un act firesc şi justițiar, o poate decide 
doar Republica Moldova, ca stat suveran, în urma 
consultării propriilor cetăţeni prin referendum. A 
considera că acesta n-ar fi necesar, este mai mult 
decât o naivitate. Alături de unionişti, mai există un 
procent deloc neglijabil (majoritar după unii) care nu 
doreşte unirea, ci alte rezolvări (independenţă totală, 
autonomie în cadrul unei federaţii sau chiar 

refacerea Moldovei lui Ştefan). Orientativ, aş aminti 
că în 1918 numai 66% au optat pentru unirea cu 
România. Astăzi procentul ar putea fi sensibil mai 
Mic, nu atât datorită unor elemente subiective 
(resentimente izvorâte din abandonarea Basarabiei în 
1940 etc.), nu numai pentru că ocupaţia sovietică s-a 
soldat cu sute de mii de români deportați şi 
exterminați, ci având în vedere situația deloc roză 
din România şi faptul că aproape toată industria R. 
Moldova, inclusiv cea energetică, se află în 
Transnistria. Ca atare, în eventualitatea optării 
precipitate pentru unire, Moldova ar avea de ales 
între două variante grevate ambele de risc major: să 
renunţe la Transnistria expunându-se (şi expunându- 
ne) la faliment economic, sau să nu renunţe, ceea ce 
ar presupune escaladarea şi extinderea războiului. 

lar în ceea ce priveşte celelalte teritorii 
româneşti de peste Prut aflate la nord şi sud de 
Moldova, situaţia este şi mai încurcată. Granițele 
actuale ale României sunt rezultatul conferinței de 
pace de la Paris şi au fost confirmate la Helsinki. 
Granițele R. Moldova sunt recent recunoscute de 
comunitatea internațională, recunoaştere întărită şi 
de un pact cu Ucraina care stipulează, printre altele, 
inexistența reciprocă a unor pretenții teritoriale. 

În condiţiile date (URSS nu mai există, 
Moldova şi România sunt „legate de mâini şi de 
picioare”), pe ce temei se mai poate cere anularea 
efectelor pactului Ribentrop — Molotov? Cine ar fi 
dispus să ne ajute? Cine şi-ar asuma riscul unui 
precedent? Nimeni! Nu se poate invoca nici măcar 
dreptul la autodeterminare, românii din teritoriile 
înglobate în Ucraina fiind la ora actuală net 

minoritari. 

Deci, să încercăm să recapitulăm. Ordine în 
Transnistria poate să facă numai Moldova. Noi 
putem doar s-o ajutăm, cu toate mijloacele de care 
dispunem, dar în nici un caz prin intervenție armată. 
Odată restabilită legalitatea dincolo de Nistru, 
singura care poate recurge la tratative este tot 
Moldova, nu cu Rusia (cum vrea d-l Lupan), ci cu 
Ucraina. Tot ce poate încerca Moldova este să ofere 
Ucrainei teritoriile de dincolo de Nistru (care, repet, 
au aparținut Moldovei lui Ştefan cel Mare dar 
României niciodată) în schimbul celor de dincoace, 
evident, cu schimb de populaţie. Bineînţeles, aceasta 
ar presupune o prealabilă consolidare economică şi 
acceptul Ucrainei sau măcar o disponibilitate de 
negociere (îndoielnică, se pare, deocamdată). Abia 
în acel moment (Basarabia şi Bucovina de nord 
reunificate şi integrate în Republica Moldova, stat 
suveran şi independent) se poate pune problema 
refacerii României Mari, fireşte, pe bază de 
referendum şi în prezenţa unui suport economic 
sigur şi a unei prealabile integrări multilaterale. 

Nerespectarea etapelor schițate şi forțarea 
intempestivă a unirii, aşa cum o cer diverse voci 
iresponsabile sau criminale, va însemna un inevitabil 
dezastru economic sau/şi război între România şi 
Ucraina. Şi, Doamne, cum şi de când aşteaptă unii 
acest eveniment! 


Mesagerul Transilvan Zeno Millea 
Nr. 354/15 aprilie 1992 

„Reconciliere” de Miercurea Ciuc 


În Mesagerul de 9-11 mai, „ Casandra” se 
întreabă, în legătură cu slujba ecumenică de 
reconciliere româno-maghiară şi interconfesională 
patronată de Tokes Lăszlo (Miercurea Ciuc - 8 V 
'92): „Oare ce-o mai fi pus la cale demonul cu 
sutan”? 

Sunt în măsură să-i satisfac, în parte, 
curiozitatea, încercând să redau filmul zilei de 8 mai, 
împreună cu câteva elemente de culise, decor şi 
punere în scenă, insesizabile în reportajele TV şi în 
relatările din presa centrală. 

Am ajuns la Miercurea Ciuc în seara zilei de 
7 mai 1992, împreună cu trei consilieri şi primarul 
urbei, dând curs unei invitații adresate primăriei 
oraşului Aiud (interesant este că nici unul din cei 4 
consilieri UDMR ai oraşului n-a onorat această 
invitație). Am fost aşteptaţi pentru a fi cazaţi la 
sediul UDMR din Miercurea Ciuc. Aici a doua 
surpriză: respectivul sediu se afla în incinta 
Prefecturii. A doua zi, la orele 9 suntem ospătaţi 
regeşte. La 11,30 soseşte pastorul Tökés, căruia i se 
face o primire „ca la aeroport”. Pentru că noi eram 
primii (adică cel mai aproape de uşă), sfinția sa dă 
mâna, în debut, cu reprezentanții Aiudului. Îşi 
disimulează, cu un zâmbet de circumstanță, mirarea 
că toți suntem români şi înaintează prin culoarul viu 
spre masa prezidiului. În continuare se stabileşte ora 
de începere a „slujbei ecumenice” (14,30) şi ordinea 
în care „cei chemaţi” se vor adresa mulţimii: mai 
întâi clericii (Matos Ferenc, reprezentantul 
episcopului romano-catolic Tempfli din Oradea, Ilie 

Maier, vicarul Mitropoliei Ortodoxe a Banatului, 
Kiss Bela, episcop evanghelic, dr. Szabo Arpád, 
rectorul teologiei reformate din Cluj), apoi laicii. 
Ambele secțiuni urmează să le încheie episcopul 
Tokes. Cu puţin înainte de finalizarea „scenariului”, 
se produce lovitura de teatru: în sala de recepție a 
prefecturii, unde ne aflam, pătrunde vijelios şi fără 
nici o prezentare, o arătare greu de descris. 
Gesticulând şi vociferând, o femeie de aproximativ 
40 de ani, îmbrăcată în straie confesionale (fustă 
neagră plisată, vestă de aceeaşi culoare, bluză 
albăstrie, batic de aceeaşi nuanţă) se repede la masa 
Juriului, abordându-l vehement pe Tökés Lâszlo, 
bătând cu pumnul în masă şi prevalându-se de 
calitatea de „amerikai állampolgár” (cetățean 
american). La un moment dat, intrusa, cu un avânt 
paroxistic, îşi smulge „năframa”, moment în care 
constatăm că este rasă în cap. Încerc să obţin relaţii 
de la un vecin ungur care, însă, dă din umeri. Până la 
urmă, Tökés, după ce a tăcut tot timpul (cvasi- 
derutat), părăseşte sala împreună cu turbulenta 
„păstoriţă” şi revine după câteva minute, singur, 
pentru a suspenda, fără vreo altă explicație, şedinţa. 
În esenţă, ce pretindea într-o peroraţie violentă şi 
confuză, presărată cu numeroase texte biblice, mai 
mult sau mai puţin adecvate, respectiva slujitoare a 
Domnului? Să ia cuvântul în faţa celor câteva mii de 
oameni care aşteptau afară, pentru a-i declara pe cei 
ce au săvârşit abominabilele şi sadicele crime din 
secuime (decembrie 1989), nu criminali de drept 
comun, ci deținuți politici, eroi ai revoluţiei 
anticeauşiste şi anticomuniste din România. 

N-am avut de unde şi cum să aflu dacă scena 

la care am asistat a fost manifestarea unui extremism 
care, în contextul dat, a deranjat chiar şi viziunea 
(„de acasă”) a pastorului Tökés, sau a fost vorba, pur 
şi simplu, de o farsă diversionistă menită să-l 
prezinte pe episcopul de Oradea în postura de 
campion al reconcilierii, pus în situaţia să facă faţă şi 
extremismului maghiar (evident, izolat şi provenind 
din afară). După cum nu ştiu dacă diversionista a 
fost pusă sub pază (pentru a nu accede la microfon) 
sau, dimpotrivă, a fost felicitată pentru prestația 
scenică. 

La 14,30 s-a ieşit în piaţa din faţa Prefecturii, 
unde era adunată mulțimea. Vis-â-vis de Prefectură, 
pe Casa de Cultură, atârna un „cearceaf” de 
dimensiuni „ceauşiste”. Pe acesta, se putea citi 
(puteau să o facă cei ce cunoşteau limba maghiară): 
Brasso, Udvarhely, Csik, Háromszék, Maros-Torda, 
Aranyos-Torda (Braşov, Odorhei, Ciuc, Treiscaune, 
Mureş-Turda, Arieş-Turda). Pentru cei neavizați 
precizez că era vorba de denumiri ale unor vechi 
comitate pretrianonice în care se aflau aşa numitele 
„Scaune secuiești”. 

Slujba ecumenică a fost precedată de 
intonarea, cu participarea întregii asistențe, a 
„imnului secuilor” şi de desfăşurarea steagului 
„Pământului Secuiesc” 

Clericii au luat cuvântul în ordinea stabilită. 
Nimic deosebit de semnalat: vorbe frumoase, fără 
prea multă acoperire. 

Ciclul politicienilor a fost deschis de către 
senatorul Hajdu Gábor. Urmează la cuvânt 
reprezentantul „Forumului Democrat Antitotalitar” 
din Cluj, Adrian Marino, care, printre altele, îl acuza 

pe primarul Clujului de nerespectarea legilor şi a 
Constituţiei țării, considerându-l, alături de PUNR, 
principalul obstacol în calea intrării în Europa. 
Urmează d-l Borbély Imre, cu considerații în cea 
mai bună tradiție a demagogiei UDMR-iste. Îi 
succede doamna Smaranda Enache, ca reprezentantă 
a „Ligii pro Europa”, care se adresează auditoriului 
exclusiv în limba maghiară. (Am uitat să menţionez 
că toate personalitățile maghiare nu numai că au 
vorbit, dar au fost prezentate celor ce ascultau, 
exclusiv în limba maghiară). În continuare 
protestează împotriva realităților antidemocratice, 
totalitare şi anticonstituționale din ţară, domnii 
Marko Bela, senator UDMR, Nicolae Ştefănescu — 
Drăgăneşti, conducătorul „Ligii Pentru Drepturile 
Omului” din România, Cornel Tudorică, de la PAC 
şi Octavian Buracu, reprezentantul „Forumului 
Independent Român” din Cluj (care se declară 
„umilit de faptul că este nevoit să fie, sub actuala 
administraţie, cetățean al acestui oraş”). În 
continuare, Herédi Gusztáv (UDMR Cluj) îşi începe 
cuvântul transmițând salutări de la doamna Doina 
Cornea. Urmează Márton Arpád, prezentat ca 
deputat UDMR de Ciuc (deşi nu avem în România — 
încă — judeţ cu acest nume!!!), care vine însoțit de 
preşedinţii AC şi PNŢCD din localitate. Le urmează 
d-l Dorin Sasu, consilier de Aiud, singurul dintre 
vorbitori care a luat cuvântul într-un autentic spirit 
de reconciliere (drept care, propun publicarea 
intervenției domniei sale într-un viitor număr). Au 
mai vorbit primarul Odorheiului, Ferenczi Ferenc, 
Manoil Mihai de la AC Miercurea Ciuc şi Kelemen 
Csongor de la Asociaţia Foştilor Deținuți Politici. În 

încheiere, preşedintele braşovean al UDMR, d-l 
Mina (sic!) Lâszlo, după ce precizează că sunt 
prezenți reprezentanţii tuturor partidelor de opoziție 
din Braşov, îl invită la microfon pe d-l Adrian 
Moruzi, primarul (CD) al oraşului de la poalele 
Tâmpei. Acesta, după ce reia argumentația domnilor 
Marino şi Buracu, cere arestarea d-lui Gheorghe 
Funar, primarul PUNR-ist al Clujului, instigând 
auditoriul la efectuarea unor presiuni asupra 
parlamentului, guvernului, procuraturii generale etc., 
pentru obţinerea dezideratului enunțat. Drept care 
este răsplătit cu ropote de aplauze. 

Mitingul „ecumenico — reconciliator” se 
încheie tot prin intonarea imnului „ţării secuilor”. 


Mesagerul Transilvan Zeno Millea 
15 mai 1992 
„Istoriografie” maghiară 

Publicația Erdélyi Magyarság din Budapesta 
îşi continuă campania antiromânească, reluând 
inepţiile Roesleriene şi îmbogăţțindu-le cu noi 
contribuţii de „inestimabilă valoare”. Astfel, dacă 
până nu de mult eram nişte nomazi care, pe la 
sfârşitul secolului 13, am trecut Dunărea (probabil 
înot) pentru a ne infiltra, pe nesimţite (până am 
devenit net majoritari), în Ardeal, aflăm acum că, de 
fapt, noi, românii, am năvălit în patru valuri 
succesive (ultimul pe la 1800), în cea mai bună 
tradiție a hoardelor migratoare, spre a cotropi sfântul 
pământ al coroanei maghiare. 


Mesagerul Transilvan, 12 VI '92 Zeno Millea 

Naţionalism îngust? 


Revista Expres Magazin, în nr. 19 din 13-20 
mai 1992, la rubrica „Vă propunem un nume”, ne 
prezintă, sub semnătura d-lui Grid Modorcea, un 
portret al ziaristei Gilda Lazăr. 

Dintr-un curriculum vitae care, cu siguranţă, 
ar incita interesul unui psiholog sau psihanalist, 
reproducem următorul fragment: „A fost repartizată 
(în 1986 — n.m.) la Sântimbru, un sat aflat la 11 km. 
De Miercurea Ciuc. S-a simţit extraordinar printre 
maghiari, deşi nici un coleg nu vorbea româneşte, 
iar profesoara de franceză, unguroaică, îi era 
translator”. („Am amintiri atât de frumoase de la 
Sântimbru, încât nu pot să-i pricep pe naționaliștii 
ăştia înguşti”). 

A se reţine din acest citat, neverosimil de 
dens în semnificaţii, următoarele: 

— Gradul de discriminare şi deznaționalizare care a 
grevat şi grevează minoritatea maghiară din 
România. 

— Măsura în care ungurii din România au fost şi sunt 
împiedicaţi să-şi folosească limba maternă. 

— Felul în care reprezentanţi ai minorităţii respective 
(intelectuali — nu analfabeți!) se achită de elementara 
obligaţie cetăţenească de a cunoaşte limba oficială a 
statului! 

— Loialitatea față de România pe care o presupune, 
din partea unor minoritari, necunoaşterea sau refuzul 
de folosire a limbii române. 

— Incredibila anomalie ca unui român pus în situația 
de a comunica, în propria lui ţară, cu reprezentanții 
unei minorități, să i se pară normal şi firesc să fie 

obligat, în contextul dat, să apeleze la serviciile unui 
translator, ba, mai mult, să nu priceapă ce vor 
„naționaliștii ăştia înguşti”!? 

Citind schița de portret semnată de d-l 
Modorcea, primul impuls mi-a fost să propun 
revistei domniei sale modificarea denumirii rubricii, 
din Vă propunem un nume în Ca nime-n lume! Dar, 
de fapt şi din păcate, numita Gilda Lazăr nu este un 
unicat. Dimpotrivă. 

De unde însă convingerea celor ce gândesc, 
aidoma ziaristei în discuţie, că ploconirea în faţa 
politicii iredentiste —  udemeriste va deschide 
României porțile Europei? Dragii mei dragi, chiar nu 
pricepeți că aici este vorba numai de Ardeal? De ce 
să ne sacrificați atunci pe noi, dacă voi rămâneţi tot 
dincolo de Carpaţi? Sau veţi da buzna cu toții 
încoace, la momentul oportun, când noi vom 
aparține deja unui imperiu Austro-Ungar renăscut? 
N-ar fi mai simplu să „intrați în Europa” fără să 
scoateţi Ardealul la mezat? Plecaţi, oameni buni, 
granițele sunt deschise pentru toate „spiritele 
europene”, pentru toţi apatrizii de teapa voastră, 
occidentul vă aşteaptă cu brațele deschise. Sau v-aţi 
asumat, cu totul dezinteresat, niscaiva obligații? Te 
pomeneşti! Gândiţi-vă, totuşi, de două ori. Dacă în 
1940 România s-a lăsat sfârtecată, azi altele sunt 
datele problemei. lar dacă vom împărtăşi soarta 
Iugoslaviei şi Transnistriei, primii care vor plăti veți 
fi voi! 


Mesagerul Transilvan Zeno Millea 
4 iunie 1992 

Los Angeles blues! 


Nu, nu e vorba de „capra vecinului”, ci mai 
degrabă de povestea aceea cu piatra pe care s-o 
arunce cel care... 

Şi, bineînţeles, de faptul că ne-am săturat să 
tot primim lecţii. 

Deci, stimaţi teachers, nu v-am reproşat 
niciodată că, în ciuda celei mai vechi şi mai 
democratice Constituţii (de care faceţi atâta caz) v- 
ați „desţelenit” țara prin exterminarea populaţiei 
băştinaşe şi v-aţi întemeiat prosperitatea pe munca 
sclavilor; că aţi continuat să fiți, şi după eliberarea 
acestora, campionii  segregaţiei rasiale şi ai 
discriminărilor de tot felul; că v-aţi amestecat în 
destinele lumii întregi, aservindu-le, prioritar, 
intereselor voastre; că ne-aţi vândut şi pe noi, cu acte 
în regulă, la Yalta (sau Moscova), devenind astfel 
autorii morali a tot ce-am pătimit în ultimii 50 de 
ani, că... 

Nu, nu v-am reproşat niciodată nimic, ba, 
dimpotrivă, acel „vin americanii” rostit, cândva, în 
şoaptă, de către părinții noştri ca un laitmotiv, ca o 
expresie supremă a speranţei şi încrederii, mai 
continuă să hrănească, şi azi, iluziile noastre. 

Da, domnilor, iluzii, am spus bine. Pentru că 
după cele petrecute recent la Los Angeles (şi nu 
numai) acesta este termenul potrivit. 

Cum puteţi, domnilor teachers, cum mai 
puteți să daţi lecţii altora despre separația puterilor 
în stat şi despre drepturile minorităților, când justiția 
voastră acoperă abuzuri de esență rasistă şi când o 
„eroare” judiciară e suficientă pentru a declanşa o 

reacție de atare amploare în rândul unei minorități 
„nediscriminate”?! 

Şi, ca să revin, nu este vorba de capra 
vecinului, ci de vecin şi de pretenția acestuia de a ne 
instrui cum să ne creştem capra. Eu zic să-şi vadă 
fiecare de capra lui! 

Mesagerul Transilvan, 7 mai '92 Zeno Millea 


Barcelona 92 şi spiritul olimpic 


Când, la festivitatea de deschidere, obiectivul 
camerelor ne-a ignorat am zis că e o întâmplare. 
Marți seara însă, când dintre cele 4 finaliste (CSI, 
SUA, România, China) din 4 aparate evoluția fetelor 
noastre a fost transmisă în direct doar la sărituri, şi 
asta după ce am trecut pe poziția a doua şi atacam 
deja medalia de aur, până şi ponderatul gentleman 
Cristian Țopescu a trebuit să recunoască, după 
câteva eschivări, că este vorba, clar, de ostilitate. 

Ce aveţi cu noi, oameni buni? Ce ne 
reproşaţi? Că ne-am furat revoluția? Treaba noastră! 
Că n-am votat cum au vrut alții? Am făcut-o „pe 
banii noştri”. Că nu acceptăm să ne facă alții istoria 
şi geografia? Că nu ne-am lăsat încă „iugoslavizaţi”? 
Ce legătură au cele de mai sus cu sportul şi cu 
spiritul olimpic? Cu ce-s mai bune China comunistă, 
Rusia imperialistă sau, la urma urmei, chiar 
„Jandarmul mondial”? Sau, a ajuns şi televiziunea 
spaniolă să fie manipulată de „prietenii” noştri? Ori, 
pur şi simplu, e vorba, ca între latini, doar de capra 
vecinului? 


Ardealul, 31 iulie, 1992 Zeno Millea 

„Cerbul de aur” 1992 


Festivalul „Cerbul de aur”, Braşov 1992, a 
fost un succes. Un succes cu multiple valenţe şi 
semnificaţii, despre care s-a scris şi se va mai scrie. 
Şi dacă presa a consemnat cu prioritate evenimentul 
ca o reeditare, ca o restituire, ca o reintegrare într-un 
circuit naţional şi internațional, în ceea ce mă 
priveşte, aş îndrăzni să afirm că acest festival a fost, 
în primul rând, o premieră. De ce o premieră? Din 
următoarele motive: 

— S-a demonstrat, pentru prima dată după decembrie 
"89, în ciuda tuturor vicisitudinilor şi handicapurilor 
(tare moştenite, subdezvoltare, mentalități învechite, 
structuri anchilozate, neo-criptocomunism şi alte 
„isme” etc.), că suntem totuşi capabili de eforturi şi 
de realizări tehnice, organizatorice şi artistice 
competitive pe plan european sau chiar mondial. 

— S-a creat prima breşă largă şi de amplu răsunet în 
motivația artificială a marginalizării ţării şi a 
veritabilului embargo pe care-l suportăm, fără temei 
real, de câţiva ani încoace. 

— S-a dat prima lovitură cu ecou internaţional celor 
ce şi-au făcut o profesiune de credință din denigrarea 
a tot ceea ce este valoare națională. 

— S-a furnizat prima dovadă peremptorie că aşa zisa 
neîncredere a străinătăţii este regizată! (valoarea de 
excepție a majorităţii participanților şi întinsa arie 
geografică de proveniență a acestora pledează, 
dimpotrivă, pentru interes şi încredere.) 

— S-a înregistrat prima victorie incontestabilă şi 
importantă a interesului național în dauna oricăror 
alte interese. 

— S-a demonstrat, fără echivoc, că situaţia, mai mult 
sau mai puțin precară, din ţară şi reflectarea ei 
distorsionată în exterior se datorează nu atât Puterii 
cât celor interesaţi s-o compromită cu orice risc, 
chiar şi cu cel al unor prejudicii majore naţionale, 
materiale şi morale. 

Argumente? Argumente sunt faptele. După o 
campanie de neîncredere şi blamare în „presa 
sponsorizată”, după o totală neimplicare a „forțelor 
democratice” şi a diverselor fundaţii şi forumuri care 
le stipendiază, după ce primarul (CD) al Braşovului 
n-a mişcat nici un deget, ba, dimpotrivă, cine şi-a 
asumat şi a dus la bun sfârşit dificila întreprindere, 
într-un timp record şi cu strălucite rezultate? Nimeni 
altcineva, decât mult hulita Televiziune Română (în 
frunte cu şi mai hulitul ei preşedinte), prefectul 
judeţului, o întreprindere (de stat) de montaj condusă 
de doi oameni şi români adevărați şi câţiva sponsori 
care nu se ocupă de societăţi (sau graniţe) deschise. 

Mi se va replica poate, de undeva unde ura şi 
stupiditatea întunecă mințile, că a fost vorba de una 
din ultimele zvârcoliri propagandistice preelectorale 
ale Puterii. Atunci, probabil, şi prezența şi prestația a 
două personalități „de patrimoniu naţional” (Marin 
Constantin şi Dumitru Fărcaş) se încadrează tot pe 
aceleaşi coordonate?! 

Nu, domnilor! La Braşov s-a reuşit, în 
premieră post-decembristă, o strălucită demonstrație 
a ceea ce înseamnă prevalarea intereselor naționale 
asupra oricăror alte interese şi, din păcate pentru d- 
voastră (cum ar zice un comentator sportiv), 
demonstrația nu vă aparţine. Domnilor, d-le primar 
Moruzi, ar trebui să înțelegeţi că patriotismul este un 

element de suprastructură ce nu are culoare politică, 
după cum integritatea teritorială a ţării nu are nici o 
legătură cu regimul care o guvernează şi nici 
succesul „Cerbului de aur” cu rezultatul alegerilor 
din Septembrie. 


Mesagerul Transilvan Zeno Millea 
Nr. 414/ 11-13 VII 1992 

De la cine învaţă copiii Franţei istoria noastră 


Cărți şi manuale străine, care să ne 
răstălmăcească istoria, mi-a fost dat să citesc atât în 
țară cât şi peste hotare. Toate aveau ca numitor 
comun viziunea neoroesleriană şi naționalitatea (sau 
originea) maghiară a autorului. În fine, am intrat în 
posesia uneia scrisă de Henry Bogdan şi intitulată 
Histoire des pays de l'Est, des origines á nos jours 
(Ed. Perrin, 1990). Am început s-o răsfoiesc cu mult 
interes şi curiozitate, pentru a constata, cu 
stupefacție şi consternare, că amintitul istoriograf, 
presupus a fi român, are aceeaşi viziune asupra 
istoriei noastre. M-am liniştit, după ce, pe coperta a 
4-a, am descoperit succinta notă biografică: „Henry 
Bogdan est ne le 9 janvier 1936 a Beauvois, de pere 
hongrois(sic!) et de mere francaise. Agrégé 
d'histoire, diplome des Langues O en hongrois, 
finnois, estonien, il est professeur au lycée Voltaire 
(Paris)... ” 

Deci aşa, un român maghiarizat îşi 
„sublimează” sindromul de vinovăție, peste generații 
şi în condiții de dezrădăcinare iterativă, tot pe 
coordonate neoroesleriene şi antiromâneşti! Dar să 
vedem ce scrie d-l H. Bogdan despre originea şi 
continuitatea strămoşilor domniei sale pe pământ 
românesc. Iată câteva citate: 

— „Grupa cea mai importantă, după cea a limbilor 
slave, este cea a limbilor iliro-balcanice, 
reprezentată de albaneză şi română (...) Româna 
poate fi considerată ca o limbă ilirică formată în 
simbioză cu albaneza, după cum atestă fondul 
lexical principal comun ambelor limbi” (pag. 17). 

[Sancta simplicitas! — nota mea] 
— „Majoritatea dacilor au fost masacrați (în 
războaiele daco-romane din 101-102, 105-106 
(n.m.), Supraviețuitorii fiind vânduți ca sclavi şi 
dispersaţi în tot imperiul. Dacia a fost repopulată cu 
coloni veniţi din toate provinciile, mai ales din cele 
asiatice” (pag. 39). 
— „Evacuarea Daciei (271 — n.m.), după istoricul 
roman Eutropiu, a fost totală(...) Acest text (al lui 
Eutropiu — n.m.) a fost contestat de majoritatea 
istoricilor români: după ei, românii de azi ar fi 
descendenți ai dacilor şi romanilor (...) dar această 
teză, inspirată de preocupări politice, este lipsită de 
seriozitate” (pag. 41). 
— „Triburile maghiare conduse de şeful lor Arpad 
forțează culmile Carpaţilor în 895-896 şi se 
instalează în vastele câmpii ale Dunării de mijloc şi 
şi în văile Transilvaniei. (...) Ungurii erau destul de 
numeroşi în raport cu populațiile locale 
reziduale(...) celți (...), proto-unguri (...), croaţi(...) 
Singurii locuitori relativ numeroşi se aflau în văile 
mijlocii şi înalte ale Carpaților apuseni: este vorba 
de slavi, strămoşi ai actualilor slovaci(...). Către 
905, aceşti protoslovaci recunosc suveranitatea 
noilor veniți. Astfel, la începutul secolului X, 
popoarele a căror descendenți constituie populația 
actuală a Europei centrale şi orientale sunt deja 
aşezate în teritoriu, cu excepția românilor (...) aflați 
încă în zona albano — macedoniană, de unde se 
pregăteau să descindă spre câmpiile Dunării de jos ” 
(pag. 48). 

„Bela al 4-lea (rege al Ungariei, cu care 
voievodatul Ardealului era în relaţii feudale de 

suzeranitate — n.m.), a făcut apel la colonizări 
pentru repopularea regiunilor devastate (de către 
tătari în 1241-1242 — n.m.) (...) El a permis, de 
asemenea, şi unui mare număr de păstori valahi în 
căutare de noi locuri de pășunat, să pătrundă în 
Transilvania (pag. 62). 

Iată, deci, stimaţi cititori, de la cine şi ce fel 
de istorie a românilor au învăţat şi învaţă elevii din 
Franţa (şi nu numai). 

În acest fel se fundamentează „ştiinţific” şi se 
conferă credibilitate internaţională pretențiilor 
revizioniste maghiare, pretenţii pe care a noastră 
„opoziție democrată” refuză, cu obstinaţie, să le 
remarce şi să le condamne. Oare de ce? 


Mesagerul Transilvan Zeno Millea 
nr. 436/12 august 1992 

„Autohtonii” din Ardeal 


lată ce putem citi în revista budapestană 
„Erdélyi Magyarság”, nr. 10 din mai 1992, sub 
semnătura d-lui Zâdor Miklos: 

„Considerăm exclusă şi absurdă geneza şi 
continuitatea poporului român în Ardeal (...) După 
a doua jumătate a secolului al XVI-lea începe o 
migrațiune a poporului român spre Ardealul 
maghiar care prezenta multă siguranță (...) Cu 1700 
de ani după războaiele daco-romane, românii de 
educație şi cultură maghiară îşi „stabilesc ” geneza 
despre care până atunci nu ştiau nimic”. 

Deci, d-le Zádor, dacă noi ne-am format în 
altă parte, ne-am infiltrat în Ardealul maghiar abia 
începând cu secolul 16 şi, după ce ne-am adăpat la 
civilizația şi cultura maghiară, ne-am inventat 
geneza şi continuitatea pe acest pământ abia în 
secolul 19, v-aş invita să răspundeți la următoarele 
întrebări: 

— De ce Anonymus, notarul regelui Béla al 
Ungariei, în a sa Gesta Hungarorum relatează 
despre rezistenţa armată a trei cneji valahi, Glad, 
Gelu şi Menumorut, în fața cotropitorilor unguri? 

— De ce în Révai Nagy Lexikona (Budapesta, 1915), 
vol. 13, la pagina 228, în cadrul unei hărți de epocă, 
figurează Țara lui Glad şi Tara lui Gelu? 

— De ce oraşele din „Ţara valahă a lui Gelu” (Gyelo 
vláh országa) se numesc, pe aceeaşi hartă, Potaissa, 
Napoca, Apulum, Sarmisegetuza? 

— De ce cel mai mare rege al Ungariei (alături de 
Ludovic cel Mare de Anjou, tot străin) a fost 
românul Matei Corvin (1458-1490), fiul lui Iancu de 

Hunedoara (regent al Ungariei), nepot al lui Voicu 
de Hunedoara şi strănepot al lui Şerban, cneaz 
valah? 

— De ce Szatmár (ceea ce pe ungureşte nu înseamnă 
nimic) se numeşte în româneşte Satu Mare? 

— De ce Retyezát (ceea ce în limba maghiară nu are 
nici o semnificație) în româneşte se cheamă Retezat? 
(În aceeaşi ordine de idei se pot cita Pietroszul — 
Pietrosul, Petrozsény — Petroşani, Vlegyâsza -— 
Vlădeasa, Polyâna — Poiana, Vurvumare — Vârful 
Mare, Porumbâk — Porumbacu etc., etc., etc. 

În acelaşi sens l-aş întreba pe d-l Zádor de ce 
o bună parte din armenii din Ardeal au nume 
româneşti maghiarizate (mai precis — stâlcite): 
Kapdebo (Capdebou), Dajbukăt (Daibucate), Kovrig 
(Covrig), Majláth (Mailat), Patrubânyi (Patrubani) 
etc. 

Şi încă ceva, d-le Zádor, dacă noi am fost 
nomazii care am venit peste voi autohtonii, cum de 
n-am preluat de la voi denumiri legate de noţiunea 
de aşezare stabilă? De ce sat, comună, casă (inclusiv 
muncile agricole) sunt toate de origine latină? Şi, 
inversând lucrurile, de ce bordely provine de la 
bordei, kalyiba de la colibă şi ház (casă) de la 
germanul Haus? 

Ba, mai mult, noţiunea de loc (din latinescul 
locus), în limba maghiară neavând şi sensul de 
aşezare omenească (a fi de loc din...), l-aţi preluat 
de la noi sub forma de lak şi l-aţi folosit ca atare 
(Jânos-lak, Miklos-lak etc.), fie combinat cu hely 
(loc) sub forma pleonastică de lakhely (loc-loc!) — cu 
înțelesul de loc de locuit. 

lar în ceea ce priveşte vechea d-voastră 

civilizație şi cultură, stimate d-le Zádor, pentru că 
spațiul nu-mi permite, m-aş opri doar la a preciza că 
nu numai ház are etimologie germană („„Haus”=casă) 
dar şi derivatul ei haza (acasă, patrie), şi a reaminti 
că laleaua (tulipán), unicul motiv floral folosit în 
arta decorativă populară maghiară, a fost adusă în 
Europa Centrală abia în secolul 16 
(Termeszettudomânyi Kislexikon, Akadémiai Kiado 
Budapest, pagina 707) 

Aşa că, domnule Zádor Miklos, vedeți-vă 

mai bine de Mik/oslakul d-voastră şi lăsaţi-ne pe noi 
în pace. Sau măcar veniţi cu alte poveşti, cât de cât 
mai credibile. 
P.S. De ce n-aţi preluat de la noi şi denumirea de 
casă? Pentru că după descălecatul în Pannonia, timp 
de aproape un secol aţi jefuit şi pârjolit spre apus şi 
abia după aceea aţi început să incendiaţi şi casele 
noastre. Şi, poate, din respect pentru germanii lui 
Otto cel Mare, care la Augsburg (955) v-au bătut în 
aşa hal încât pentru prima dată a început să vă 
încolțească în minte noţiunea de casă şi acasă. 


Românul, 24-30 aug. 1992 Zeno Millea 

„Placa” şi esenţa ofensei 


S-a spus aproape tot ce se putea spune despre 
buclucaşa plăcuţă care, la urma urmei, n-ar trebui să 
supere pe nimeni, dacă nu pentru alt motiv, măcar 
pentru faptul că apariția ei pe soclul lui Mathias Rex 
a salvat, illo tempore, grupul statuar de la demolare. 

Nu mi-am propus să repet sau să sistematizez 
argumente şi nici măcar să discut oportunitatea 
momentului ales pentru repunerea inscripției 
respective. Vreau să subliniez doar un singur aspect 
care scapă celor (mulţi) neavizaţi: extremiştii de la 
UDMR sunt realmente ofensați! Reamplasarea plăcii 
cu pricina nu este un pretext folosit pentru 
escaladarea unei politici agresive, UDMR nu are 
nevoie de aşa ceva, ne-a demonstrat-o recent cu 
Declaraţia de la Cluj. lar ceea ce îi ofensează de 
moarte pe respectivii extremişti nu este „profanarea” 
(prezenţa în sine a unei inscripții adăugate), nici 
afirmația că Matei a fost bătut la Baia, nici măcar 
faptul că l-au bătut moldovenii lui Ştefan, ci 
precizarea că era de acelaşi neam cu aceştia. 

Ce este atât de jignitor în reamintirea 
adevărului că Matei Corvin (fiul lui Iancu de 
Hunedoara, voievod al Ardealului şi regent al 
Ungariei, nepotul lui Voicu de Hunedoara şi 
strănepot al lui Şerban, cneaz valah) a fost român? 
Ei, aici e aici! Câteva consideraţii generale se 
impun. Toate imperiile care s-au constituit doar prin 
forța armelor, dublată sau nu de false mituri de 
superioritate, au avut viață scurtă. Au dăinuit doar 
cele care se fundamentau şi pe o civilizație proprie 
superioară (exemplele sunt notorii). 

Apetitul cotropitor, prezent la toți năvălitorii, 
ungurii au reuşit, în scurta lor istorie europeană, să-l 
finalizeze eficient în teritoriu abia în două rânduri, 
de fiecare dată sub un domnitor străin: Ludovic cel 
Mare de Anjou (1342-1382) şi Matei Corvin (1458- 
1490). Teritoriile complementare, destul de întinse, 
ocupate sub cele două domnii (cu precădere în cea 
de a doua), au fost pierdute după încetarea acestora. 
Ceea ce a existat. În afara acestor domnii, ca 
teritoriu al regatului maghiar orice numai „imperiu” 
nu se putea numi. Şi, de altfel, în 1526 Ungaria 
dispare de pe harta Europei pentru 400 de ani (150 
de ani paşalâc turcesc, restul stăpânire austriacă 
Habsburgică, din care ultimii 51 de ani în regim de 
dualism: împăratul Austriei era şi regele Ungariei). 
Deci, himera hungaristă, visul absurd de stăpânire a 
Europei Centrale, se bazează pe un moment de 
excepţie care reprezintă câteva decenii din istoria 
Ungariei, şi pe arogarea megalomană şi ridicolă a 
unei pretinse meniri de a conduce popoarele din jur, 
incapabile, chipurile, să se autoconducă. Iar artizanul 
acestui moment istoric, simbolul „Ungariei Mari”şi 
suportul tuturor viselor aberante de stăpânire a 
teritoriilor învecinate este exact regele Mátyás I-ul, 
alias Matei Corvin. În aceste condiţii este lesne de 
înțeles că a reaminti că acesta a fost român 
(nemaivorbind de genealogia lui de „păstor nomad 
infiltrat”!) constituie o cruntă „jignire” care 
compromite întreg eşafodajul spiritului hungarist. 

Deci, să-i înţelegem şi pe cei de la UDMR. 
Să ţi se arate că cei pe care vrei să-i stăpâneşti, în 
virtutea unor paranoice veleități imperialiste, ţi-au 
dat cândva singurul domnitor capabil să 

materializeze aceste veleităţi, este destul de greu de 
digerat. 

P.S. Pentru sceptici, precizez că datele genealogice 
ale lui Matei Corvin le-am extras din Revai Nagy 
Lexikona (Editura fraţilor Révai, Budapesta, 1910), 
volumul 10 (Herold-lob), pag. 389-390, unde se 
afirmă, printre altele, că nu numai Voicu, tatăl lui 
Iancu de Hunedoara, dar şi soția acestuia era valahă 
şi încă de viță nobilă (,,...Densusi nemes oláh 
csalădbol szârmazo Morsâna Erzsébet”). 


Vremea Zeno Millea 
nr. 86/ 15-16 dec. 1992 

Memoria vie 


Relativ recent, într-o gazetă „independentă” 
lansată nu de mult în presa locală , un autor, la fel de 
independent, rememorând evenimente petrecute în 
Clujul anilor '45-'46, vorbeşte despre „căminul 
Avram lancu asediat de bandele comuniste (...) de 
la „„Dermata” şi despre „studenți înfruntând 
comandamentul armatei roşii”, fără a preciza 
„amănuntul? că asediatorii erau unguri, până la 
ultimul om, iar studenții din amintitul cămin erau 
exclusiv români, şi „uitând” rolul pe care armata 
roşie l-a jucat, de fapt, în contextul dat 

Pentru cei ce n-au trăit acele evenimente, nici 
măcar în ipostaza de martor şi, ca atare, n-au de 
unde şti că lupta anticomunistă (noţiune de 
rezonanță social-politică — şi nu naţional-geografică) 
în Ardealul de nord, la acea vreme, avea un caracter 
cu totul particular, mă voi explica. Dar, pentru a fi 
înțeles, prezentarea unor succinte date de istorie este 
strict necesară. 

În toamna lui 1940 revizionismul maghiar, 
după o îndelungată campanie de pregătire şi sub 
patronajul unor puteri (Germania hitleristă, Italia 
fascistă, Rusia comunistă) interesate în anihilarea 
României ca forță în zonă, are câştig de cauză. Drept 
care, prin Diktatul de la Viena, nordul Ardealului 
ajunge sub stăpânirea Ungariei horthyste. Urmează o 
perioadă în care populația română, majoritară şi în 
teritoriul cedat, este privată de cele mai elementare 
drepturi şi supusă unui genocid (masacre, lagăre de 
exterminare etc.) ce nu poate fi comparat decât cu 
cel practicat de regimul comunist NKVD-ist. 

După eliberarea Ardealului de Nord (1944) şi 
până la încheierea Conferinţei de Pace de la Paris 
(1947) soarta acestuia rămâne incertă. Aceşti ani 
(*45-"46-"47), în Ardealul de nord, sunt caracterizați 
de un intens colaboraționism al exponenților 
extremismului maghiar, în speranţa că implicarea lor 
totală în instaurarea comunismului le va asigura un 
status quo vis-â-vis de efectele diktatului de la Viena 
sau măcar un statut care să le confere supremație 
locală. În acest sens, simptomatic este faptul că în 
1945, de pildă, peste 90% din membri clujeni ai 
PCR erau unguri iar în personalul Securităţii nu 
găseai nici un român. De asemenea, toate posturile 
cheie în organele locale de conducere erau deţinute 
de unguri şi (să mă ierte d-l Mozes Rosen) de evrei. 
Acesta este adevărul istoric şi nu trebuie eludat. 

Deci „bandele comuniste de la Dermata” 
erau, de fapt, bande de extremişti unguri care, sub 
oblăduirea comunismului (a căror promotori activi 
erau) şi în numele luptei de clasă, încercau să 
extermine studențimea română, principala forță ce se 
opunea jocului lor mârşav. 

Că studenții români nu se luptau în 1946 cu 
comunişti autentici şi cu atât mai puțin cu armata 
roşie reiese limpede din deznodământul amintitului 
asediu. Faptul că acesta nu s-a soldat cu un masacru 
(aşa zisele „gărzi muncitoreşti” de la Dermata erau 
înarmate, inclusiv cu arme de foc) s-a datorat exact 
intervenției armatei roşii din garnizoana Cluj al cărei 
comandant, intuind ce se petrece în realitate, şi-a 
trimis oamenii întru apărarea studenților şi anihilarea 
asediatorilor. Drept care, a doua zi, studențimea 
română s-a adunat în faţa comandamentului armatei 

sovietice (aflat la hotelul „Central”) şi şi-a exprimat 
recunoştinţa  scandând, minute în şir: „Stalin, 
Stalin...!” (faptul că unii strigau „stai lin” nu 
schimbă cu nimic datele problemei!) 

Nu fac nici un fel de apologie. Vreau doar să 
restabilesc adevărul istoric în legătură cu acele 
evenimente (sistematic răstălmăcite) şi să arăt că cei 
ce au deschis drumul comunismului spre România 
au fost în stare, în situația dată şi spre deosebire de 
alții, să dea dovadă şi de puţină omenie! 


Mesagerul Transilvan Zeno Millea 
3 august 1992 

I.M.T. - U.D.M.R. 


„Mesagerul Transilvan” din 25 VI'92 publică 
în pagina a 3-a o informație surprinzătoare (preluată 
din Puntea, publicație româno-maghiară din 
Transilvania, nr. 4-5/'92) despre constituirea IMT 
(Inițiativa Maghiară din Transilvania) care îşi 


propune: „asigurarea tuturor formelor de 
autodeterminare, atât personale cât şi colective, în 
cadrul legal al fării...”, comentând caracterul 


diversionist al precizării „în cadrul legal al țării” şi, 
în fond, situarea întregii inițiative în afara legii. 

Pentru cei neavizați, conținutul informației 
poate constitui © surpriză, dar, de fapt, 
surprinzătoare mi se pare ignoranța, atât a celor ce se 
constituie în amintita IMT, cât şi a celor ce se 
declară  consternaţi şi revoltați de obiectivele 
respectivei „iniţiative”. De ce ignoranță? Pentru că şi 
unii şi alții ar trebui să cunoască, nu gânduri 
ascunse, nu planuri subversive, , nu „zvonuri”, nu 
„calomnii”, ci, pur şi simplu, platforma-program a 
UDMR. 

Pentru maghiarii de la IMT care, iată, 
„redescoperă America” şi pentru românii ce se mai 
complac încă într-o stupidă şi vinovată miopie, voi 
reproduce câteva paragrafe edificatoare din 
respectiva platformă, publicată în Erdélyi Hirado 
(organ al UDMR) la 6 aprilie 1990, sub titlul: „Ce 
vrea UDMR?” (Mit akar az RMDSz?). Citez 
selectiv: 

— Drepturi individuale şi colective tuturor 
minorităţilor din România („Minden Romániai 
nemzeti kisebbségnek egyéni és kollektiv jogokat”). 

— Autonomia obştiilor săteşti („A falu közösségek 
önrendelkezését”). 

— Dezvoltarea asistenței sanitare a minorităților (,, A 
kisebbségi egészségvédelem fejlesztését”). 

— Rețea independentă de învățământ în limba 
maternă, de la creşă la universitate (,„önállo 
egységként mÜködö anyanyelvü oktatási hálozatot, a 
bölcsödétöl az egyetemig”). 

— Libertate absolută pentru cercetarea ştiinţifică în 
limba maghiară  „Bisztositsak az anyanyelvü 
tudományos kutatás teljes szabadságát”). 

— Ca parte a națiunii maghiare (sic!), legături 
strânse cu națiunea mamă (,, Nemzetreszkent, szoros 
kapcsolatokat anyanemzetiinkel ”). 

— Sistem local de autoguvernare a minorităților, care 
să nu lezeze unitatea şi suveranitatea statului: noi să 
ne hotărâm singuri soarta! („4z dllamegyseget, 
szuverenităsăt meg nem bonto helyi kisebbségi 
önkormányzati rendszert:  sorskerdeseinkben mi 
magunk döntsünk! ”). 

Deci, stimați IMT-işti, regret, dar sunteți pe 
locul doi! Tot ce v-aţi propus figurează, de mult, în 
platforma UDMR, până şi echivalentul formulei în 
cadrul legal al ţării! 

lar autorului informației preluate din 
„Puntea” i-aş sugera ca mai degrabă să propună 
scoaterea în afara legii a UDMR, ca deținător 
incontestabil al  întâietății în promovarea 
respectivelor obiective anticonstituționale. 


Ardealul, 1 iulie 1992 Zeno Millea 

Remember 


În prag de alegeri se cuvine să reamintim, nu 
diverse atacuri şi provocări care „nu angajează cu 
nimic nici UDMR şi nici statul maghiar”, ci 
nemulțumiri, pretenții şi căi de rezolvare ale acestora 
formulate la cel de al doilea congres național al 
amintitului partid al minorității maghiare din 
România (minoritate reprezentând sub 7 la sută din 
populația ţării!). 

Iată, aşadar, câteva exemple: 

— Minoritatea maghiară din România e mai 
asuprită decât pe vremea dictaturii ceauşiste! 

— Drepturi egale înseamnă, pentru o minoritate, 
asimilare! 

— Minorității maghiare trebuie să i se asigure 
drepturi colective! 

— Maghiarii din România se declară subiect politic 
de sine stătător, națiune coparteneră, asociindu-se 
la putere naţiunii române! 

— Numai un arbitraj internaţional poate da o soluţie 
modernă problemei Transilvaniei! 

— Soluția e pregătită pentru momentul când vom 
avea la putere alți parteneri de dialog! 

Mai este ceva de adăugat? 

Poate doar să reamintim faptul că diktatul de 

la Viena a fost tot un arbitraj internațional. 
P.S. Precizez că am reprodus doar declaraţii 
consensuale şi care au figurat şi în conținutul 
jurământului colectiv depus de parlamentarii UDMR 
în biserica Szent Mihaly din Cluj-Napoca. 


Ardealul, 11-16 VII 1992 Zeno Millea 

Epilog 


N-ar trebui să mă reîntorc la titlu, pentru că 
lectura cărţii este, cred, în măsură să arate şi să 
justifice „ce, de ce şi unde” am scris ceea ce am 
SCTIS. 

Şi dacă, totuşi, mă reîntorc, o fac nu pentru a 
ilustra precocitatea intervențiilor mele publicistice şi 
nici pentru a mă lăuda cu confirmările care n-au 
întârziat (şi continuă) să apară, ci pentru a arăta că 
este vorba despre „nimic nou sub soare” şi, pe de 
altă parte, pentru a sublinia, apăsat, nişte chestiuni şi 
aspecte care nici astăzi nu sunt înțelese (sau nu se 
vor a fi înțelese!). 

O dată, chestiunea cu Basarabia. l-am 
închinat un amplu articol în care am încercat să spun 
tot ce se putea spune atunci (şi, în fondul chestiunii, 
nimic nu s-a schimbat). Orice încercare de unificare 
intempestivă (şi nu putea fi altfel nici imediat după 
destrămarea URSS!) ar fi dus, automat, la război cu 
Armata a 14-a! Cine nu înţelege este sau fanatic, sau 
mai sărac cu duhul, sau de o totală rea-credinţă! 

În al doilea rând, faptul că nu suntem în stare 
(nu ştiu dacă este formularea cea mai adecvată) să 
realizăm o majoritate parlamentară (necesară 
legiferării şi guvernării) fără UDMR!!! 

De ce nu suntem în stare? Aici, oameni care 
nu văd (sau nu vor să vadă) mai departe de vârful 
nasului, care nu văd (sau nu vor să vadă) relația 
corectă „cauză-efect” au decretat că „neocomunișştii” 
i-au lăsat să se constituie în partid (deşi sunt şi azi o 
organizaţie culturală şi de prezervare a identității), 1- 
au lăsat să intre în parlament şi să-şi ia cât se poate 

de în serios rolul de parlamentari, până la a-şi 
adjudeca postura de arbitrii şi a deveni factorul 
hotărâtor în determinarea oricărei majorități 
parlamentare (cu implicațiile subsecvente). 

Eşafodajul este logic, doar atât că premisa 
este falsă. O dată, că partide etnice există în Europa. 
În al doilea rând, că UDMR putea oricând să-şi 
asume, formal, o doctrină iar prag electoral a avut şi 
are. În al treilea rând, că echivalente de UDMR (din 
toate punctele de vedere) există şi în Slovacia, şi în 
Voievodina, şi în Ucraina subcarpatică, Croaţia sau 
Slovenia. Doar atât că slovacii sau sârbii nu s-au 
aliat cu nişte duşmani declarați ai integrității lor 
teritoriale! Aşa cum am făcut noi! Practic, ne-am 
vândut pentru nişte voturi (prezidenţiale) şi pentru o 
majoritate parlamentară! Toți, „o apă şi-un 
pământ!”.Numai că cineva, totuşi, a început. lar cei 
ce au început, ne place sau nu, n-au fost 
„ncocomuniştii”! 

Cât priveşte cronologia şi filiațiunile, va 
trebui să apelăm la pomenitul „Nimic nou sub soare” 
şi la semnificația lui. Azi, acum 20 de ani sau acum 
(azi — mâine) o sută de ani chestiunea se punea la 
fel: 

— negarea autohtonității şi continuității noastre pe 
aceste meleaguri; 

— refuzul de a accepta statutul de minoritar; 

— negarea atributului de stat național unitar, suveran 
şi indivizibil al României 

— anularea Trianonului sau măcar a efectelor sale; 

— dacă revizuirea granițelor nu este posibilă, 
apelarea la toată gama paleativele: stat independent, 
autonomie,  devoluţie (federalizare asimetrică), 

cosuveranitate (stat dualist) etc. 

La cele de mai sus se mai adaugă denigrarea 
şi destabilizarea României (denunţarea la foruri 
internaționale pentru discriminare,  prigonire, 
deznaționalizare, asimilare etc.) 

Cele amintite n-au fost şi nu sunt rodul unei 
activități extremiste izolate, ci reprezintă o politică 
de stat. 

În ceea ce priveşte strategia, tactica, logistica 
se apelează la parazitarea intereselor zonale ale 
marilor puteri (chiar în postura de „vârf de lance”) şi 
ale curentelor doctrinare (comunism în 1919, 
fascism şi nazism în perioada interbelică, din nou 
comunism sovietic în perioada postbelică, campioni 
ai democraţiei şi europenismului în perioada post- 
decembristă şi, de-o vreme încoace, „aliați? din 
oficiu ai „celor ce promit mai mult”! 

„Radicali? şi „moderați? De fapt, 
complementaritate: radicalii pregătesc (pentru „la o 
adică”) structurile nefuncţionale şi ilegale, iar 
moderaţii, prin „politica paşilor mărunți” şi folosind 
şantajul politic se străduiesc să creeze cadrul legal şi 
să transforme stările de facto în stări de iure. 

Acestea fiind spuse, să încercăm să schițăm o 
succintă cronologie a problemei: 

— primii care s-au aliat cu UDMR au fost exact 
„partidele istorice” — PNL şi PNŢCD; cu menţiunea 
că PNȚ (fără CD în coadă) în ianuarie 1990 încă 
denunța activitatea iredentistă a UDMR, iar după 
afilierea la creştin-democraţia europeană s-a declarat 
de acord cu toate revendicările udemeriste şi a 
încheiat şi alianţa; cât priveşte PNL, (primul care s-a 
aliat), a rupt această alianță după doi ani, „ne mai 

vrând să fie părtaş la politica antiromânească şi 
antieuropeană a UDMR”; 

— opoziţia a ajuns la putere în 1996 şi cu ajutorul 
partidului etnic maghiar — oficină a iredentismului 
ungar; 

— fosta putere, după patru ani de opoziţie, a câştigat 
alegerile din 2000 jucând „cartea naționalistă”, după 
care, însă, imediat s-a aliat, la rândul ei, cu aceeaşi 
oficină iredentistă şi, pentru 7% voturi în parlament, 
le-a dat udemeriştilor tot ce aceştia încă nu primiseră 
de la CDR; 

— de atunci (şi până azi) udemeriştii au mers cu cei 
care le-au promis (şi în mare măsură le-au şi dat) 
mai mult; 

— cu acel 7% UDMR a reuşit să şantajeze toate 
„puterile” ce s-au succedat până astăzi şi să obţină 
aproape tot; tot ce le lipseşte este recunoaşterea de 
iure, oficializarea celor obţinute, care, toate laolaltă, 
reprezintă, deja de facto, celebra „autonomie în trei 
trepte”. 

În încheiere, nişte întrebări. 

Numai noi, dintre toate „statele succesoare” 
nu suntem în stare să ne asigurăm o majoritate 
parlamentară fără UDMR? 

Suntem incapabili, în interesul țării, să 
constituim o alianță românească majoritară? 

N-o putem face nici măcar ocazional, când e 
vorba de chestiuni de interes național major? 

Nu ne pune pe gânduri (îngrijorează, 
ruşinează...) faptul că de fiecare dată recurgem la 
cei 7 la sută ai UDMR pe care îi arvunim şi apoi îi 
plătim? 

Să ne fie ruşine! 

